'പ്രേമിച്ചപ്പോൾ ഉണ്ണിക്ക് അറിയാമായിരുന്നില്ലേ സാധാരണ വീട്ടിലെ കുട്ടിയാണെന്ന് '; പ്രിയങ്കയുടെ മരണത്തിൽ ചില വെളിപ്പെടുത്തലുകളുമായി ഉറ്റ സുഹൃത്ത്! - Cine Kerala\n‘പ്രേമിച്ചപ്പോൾ ഉണ്ണിക്ക് അറിയാമായിരുന്നില്ലേ സാധാരണ വീട്ടിലെ കുട്ടിയാണെന്ന് ‘; പ്രിയങ്കയുടെ മരണത്തിൽ ചില വെളിപ്പെടുത്തലുകളുമായി ഉറ്റ സുഹൃത്ത്!\nകഴിഞ്ഞ ഇടയ്ക്കായിരുന്നു രാജൻ പി ദേവിനെ മകനും നടനുമായ ഉണ്ണി പി ദേവിനെ ഭാര്യ പ്രിയങ്ക സ്വവസതിയിൽ വെച്ച് ആത്മഹത്യ ചെയ്തത്. പ്രിയങ്കയുടെ മരണത്തിൽ ദുരൂഹത ആരോപിച്ചുകൊണ്ട് പ്രിയങ്കയുടെ കുടുംബം അപ്പോൾ തന്നെ രംഗത്തെത്തിയിരുന്നു. സ്ത്രീധന പീഡനത്തെ തുടർന്ന് മനംനൊന്താണ് പ്രിയങ്ക ആത്മഹത്യ ചെയ്തത് എന്നായിരുന്നു പ്രിയങ്കയുടെ കുടുംബം ആരോപിച്ചത്. ഉണ്ണിയ്ക്ക് എതിരെയും ഉണ്ണിയുടെ കുടുംബത്തിന് എതിരെയും നടത്തിയ പ്രിയങ്കയുടെ കുടുംബത്തിന്റെ ആരോപണം വലിയ രീതിയിലായിരുന്നു ശ്രദ്ധിക്കപ്പെട്ടത്. എന്നാൽ ഇന്നിപ്പോൾ പ്രിയങ്കയുടെ ഉറ്റസുഹൃത്ത് പ്രിയങ്കയുടെ മരണത്തെ കുറിച്ച് സംസാരിച്ചുകൊണ്ട് സമൂഹമാധ്യമങ്ങളിൽ ഇപ്പോൾ പ്രത്യക്ഷപ്പെട്ടിരിക്കുകയാണ്. സുഹൃത്തിന്റെ വാക്കുകൾ വലിയ രീതിയിലാണ് ശ്രദ്ധിക്കപ്പെടുന്നത്. പ്രിയങ്കയുടെ കൂട്ടുകാരിയുടെ വാക്കുകൾ ഇപ്രകാരമായിരുന്നു.\n‘പ്രിയങ്കയുടെ ആത്മഹത്യയെക്കുറിച്ചുള്ള വാർത്തകൾ ആണ് സോഷ്യൽ മീഡിയ നിറയെ. വാർത്തകൾക്ക് ശേഷം എന്നോട് ഒരുപാട് ചോദ്യങ്ങൾ ആണ് ആളുകൾ ചോദിക്കുന്നത്. പ്രിയങ്കയുടെ മരണശേഷം ഞാൻ പങ്കിട്ട ഒരു സ്റ്റാറ്റസ് കണ്ടിട്ടായിരുന്നു ചോദ്യങ്ങൾ. എന്നെയും അവളെയും അറിയാവുന്നവരും ചോദ്യങ്ങളുമായി എത്തിയിരുന്നു. മരണവുമായി ബന്ധപ്പെട്ട എന്തെങ്കിലും കാര്യം അറിയാമോ എന്നും ആളുകൾ ചോദിച്ചിരുന്നു. ചോദ്യങ്ങൾ കൂടിയതോടെയാണ് ഇങ്ങനെ ഒരു വീഡിയോ ചെയ്യാം എന്ന് കരുതിയത്. വേറെ ആര് മരിച്ചു എന്ന് പറഞ്ഞാലും ഞാൻ വിശ്വസിക്കും. എന്നാൽ പ്രിയയുടെ മരണവാർത്ത ഞാൻ ആദ്യം വിശ്വസിച്ചില്ല. പ്രത്യേകിച്ചും ആത്മഹത്യ ചെയ്തു എന്ന് പറഞ്ഞാൽ ഒട്ടും വിശ്വസിക്കില്ല. രാത്രിയിൽ ഉറങ്ങാൻ പോലും സാധിച്ചില്ല.\nകണ്ണ് അടക്കുമ്പോൾ മുൻപിൽ അവൾ വന്നു നിൽക്കുന്നു എന്ന തോന്നൽ ആണ്. പ്രിയ എനിക്ക് ഒരു സുഹൃത്ത് ആയിരുന്നില്ല. ഒരു സഹോദരി കൂടി ആയിരുന്നു പ്രിയ. സ്വയംവരയിൽ ഞങ്ങൾ ഒരുമിച്ചാണ് ജോലി നോക്കിയിരുന്നത്. അന്ന് മുതൽ ആണ് ഞങ്ങൾ പരിചയക്കാർ ആകുന്നത്. സ്വയം വരയിലെ ജോലി ഞങ്ങൾ ഉപേക്ഷിച്ച ശേഷമാണു ലുലുവിൽ ഞങ്ങൾ ജോലിക്ക് കയറുന്നത്. ആ ഒരു സമയത്തിന്റെ ഇടക്ക് എന്റെ വീട്ടിൽ ആയിരുന്നു പ്രിയ. പിന്നീട് പ്രിയയുടെ കൂടെ ഞാനും അവളുടെ ഫ്ലാറ്റിൽ നിന്നിട്ടുണ്ട്. അവളുടെ വിവാഹശേഷമാണ് ആ ബന്ധത്തിൽ അൽപ്പം ഗ്യാപ്പ് ഉണ്ടായത്. എന്നാൽ അടുത്തിടെ സുഖവിവരങ്ങൾ തിരക്കി ഇൻസ്റ്റയിലൂടെ എനിക്ക് ഇങ്ങോട്ട് അവൾ മെസേജ് അയച്ചു. അങ്ങനെ ഞങ്ങൾ വീണ്ടും ഒന്നായി.\nഭർത്താവിന്റെയും വീട്ടുകാരുടെയും ഒപ്പമുള്ള സ്റ്റാറ്റസുകൾ കണ്ടാൽ ഹാപ്പി ആണെന്നാണ് ഞാൻ കരുതിയത്. അല്ലെങ്കിൽ പ്രശ്നങ്ങൾ ഉണ്ടെന്ന് ഞങ്ങളോട് ഒരിക്കലും പറഞ്ഞിട്ടില്ല. ഒരുപക്ഷേ പറഞ്ഞിരുന്നു എങ്കിൽ എന്തെങ്കിലും പരിഹാരം ഉണ്ടായേനെ. എല്ലാവര്ക്കും അറിയുന്നതേ എനിക്കും അറിയൂ. വാർത്തകൾ വഴിയാണ് പലതും അറിയുന്നത്. എന്ത് വിഷമം വന്നാലും പോട്ടെ സാരമില്ല എന്ന് പറയുന്ന പ്രിയയെ എനിക്ക് അറിയൂ. അല്ലാതെ ഇന്നേ വരെ കരയുന്നത് ഞാൻ കണ്ടിട്ടില്ല. അത്രയും ബോൾഡ് ആയിരുന്നു അവൾ. സ്ത്രീധനത്തിന്റെ പേരിൽ ആണ് ആണ് ഇതൊക്കെ സംഭവിച്ചത് എന്ന് കേൾക്കുമ്പോൾ ഷോക്കായി പോയി. സ്വർണ്ണത്തിനും പണത്തിനും വേണ്ടി എന്ന് കേൾക്കുമ്പോൾ സഹിക്കാൻ ആകുന്നില്ല. പ്രേമിച്ചപ്പോൾ ഉണ്ണിക്ക് അറിയാമായിരുന്നില്ലേ സാധാരണ വീട്ടിലെ കുട്ടി ആണെന്ന്. എന്തിനായിരുന്നു പിന്നെ കല്യാണം.” എന്നായിരുന്നു പ്രിയങ്കയുടെ സുഹൃത്ത് വീഡിയോയിലൂടെ ചോദിച്ചിരിയ്ക്കുന്നത്. ഒപ്പംതന്നെ പ്രിയങ്കയ്ക്ക് നീതി ലഭിക്കണമെന്നും സുഹൃത്ത് കൂട്ടിച്ചേർത്തു.\n‘അതിനൊക്കെ വാപ്പച്ചി ഒരു മടിയും കൂടാതെ ദേഷ്യപ്പെടാറുണ്ട് ‘; മമ്മൂക്കയിൽ നിന്നും ദുൽഖറിനും ഭാര്യ അമാലിനും ചീത്ത കേൾക്കുന്ന സംഭവങ്ങൾ വ്യക്തമാക്കി താരം!\nചിത്രങ്ങൾ എല്ലാം തെളിയിക്കും ; അഭയ ഹിരണ്മയിക്കൊപ്പമുള്ള ഗോപി സുന്ദറിന്റെ ബന്ധത്തെക്കുറിച്ച് ഭാര്യ പ്രിയ! മൂക്കത്ത് കൈവെച്ച് സോഷ്യൽമീഡിയ!


പ്രായംചെന്ന ക്രിസ്ത്യാനോ റൊണാൾഡോയെ തങ്ങൾക്ക് വേണ്ടെന്ന് ബയേൺ മ്യൂണിക്\nBy സ്പോർട്സ് ഡെസ്ക് • 08/02/2020 at 5:59PM\nഗോളുകളുടെ എണ്ണത്തിൽ സീരിയ എയുടെ ഈ സീസണിൽ രണ്ടാമതാണ് റൊണാൾഡോ. പത്തൊമ്പത് ഗോളുകളാണ് സീസണിൽ റൊണാൾഡോ ഇതുവരെ നേടിയത്.\nലോക ഫുട്‍ബോളിലെ ഏറ്റവും മികച്ച താരങ്ങളിലൊരാളാണ് ക്രിസ്ത്യാനോ റൊണാൾഡോ. മുപ്പത്തിയഞ്ച് വയസിലെത്തുമ്പോഴും വീര്യം കൂടാത്ത പോർച്ചുഗീസ് താരം എല്ലാവർക്കും ഒരു അത്ഭുതമാണ്. എന്നാൽ ക്രിസ്ത്യാനോ റൊണാൾഡോയ്ക്ക് പ്രായമായെന്നും തങ്ങൾ ഒരിക്കലും അദ്ദേഹത്തെ സൈൻ ചെയ്യില്ല എന്നുമാണ് ജർമൻ ക്ലബ്ബ് ബയേൺ മ്യൂണിക്കിന്റെ പക്ഷം.\nഅഞ്ച് തവണ ബാലൻ ഡി ഓർ നേടിയ താരം ഈ സീസണോടെ യുവന്റസ് വിട്ട് മറ്റൊരു ക്ലബ്ബിൽ ചേക്കേറുമെന്ന അഭ്യൂഹം നിലനിൽക്കുന്നുണ്ട്. അതിൽ ഒരുപാട് ഉയർന്ന് കേട്ട പേര് ജർമൻ ചാമ്പ്യന്മാരായ ബയേൺ മ്യൂണിക്കിന്റേതാണ്.\n"തീർച്ചയായും പല പേരുകളും ഞങ്ങളുമായി കൂട്ടി വായിക്കാനാരുണ്ട്. പക്ഷെ ഞങ്ങളെ സംബന്ധിച്ച് റൊണാൾഡോയ്ക്ക് ഏറെ പ്രായംചെന്നിരിക്കുന്നു," ബയേൺ പ്രസിഡന്റ് ഹെർബർട്ട് ഹൈനർ പറഞ്ഞു.\nമോഡേൺ ഫുട്‍ബോളിലെ ഏറ്റവും മികച്ച സ്‌ട്രൈക്കർമാരിൽ ഒരാളായാണ് റൊണാൾഡോയെ കണക്കാക്കുന്നത്. വിവിധ ലീഗുകളിൽ കളിച്ച് മികവ് പുറത്തെടുത്തിട്ടുള്ള താരത്തെ പ്രായാധിക്യം പറഞ്ഞു തഴയുകയാണ് ബയേൺ. ഇറ്റാലിയൻ ലീഗായ സീരിയ എയിൽ നിലവിൽ ഒന്നാമതാണ് യുവന്റസ്. ഗോളുകളുടെ എണ്ണത്തിൽ സീരിയ എയുടെ ഈ സീസണിൽ രണ്ടാമതാണ് റൊണാൾഡോ. പത്തൊമ്പത് ഗോളുകളാണ് സീസണിൽ റൊണാൾഡോ ഇതുവരെ നേടിയത്.


Mon Oct 22 2018 16:32:55 GMT+0530 (IST)\nനാരദാദ| Updated On: 2018-01-20 17:00:42.0 | Location : കൊച്ചി\nആദ്യ സിനിമ വരുന്നതിനു മുന്‍പേ ഗ്ലോബല് പ്രണവ് ഫാന്‍സ് അസോസിയേഷന് നിലവില് വന്നു കഴിഞ്ഞു. താര'രാജാവിന്റെ' മകന് ആശംസ നേരാന് മനോരമ പരസ്യ പേജും ഒരുക്കി- പ്രണവിന്റെ ആദി പാളാനുള്ള സാധ്യതകള് ഇവയാണ്\nമലയാളിക്ക് പ്രിയപ്പെട്ട രണ്ട് 'മ'ക്കള്- മമ്മൂട്ടിയും മോഹന്‍ലാലും. 1971ല് അനുഭവങ്ങള് പാളിച്ചകളിലൂടെ സിനിമയിലെത്തിയ മമ്മൂട്ടിയും ഒന്‍പത് വര്‍ഷങ്ങള്‍ക്കു ശേഷം 1980ല് മഞ്ഞില് വിരിഞ്ഞ പൂക്കളിലൂടെ വിടര്‍ന്ന മോഹന്‍ലാലും വ്യക്തിക്കപ്പുറം പ്രസ്ഥാനമാണ്. മമ്മൂട്ടിയെയാണോ, മോഹന്‍ലാലിനെയാണോ ഇഷ്ടം എന്ന വിധം മലയാളി രണ്ടാണ്. ഓരോ അഭിമുഖങ്ങളിലും സിനിമക്കാര് നേരിടുന്ന കുഴയ്ക്കുന്ന ചോദ്യമാണ് ഇവരിലാരെയാണ് ഇഷ്ടമെന്നത്. പ്രണവ് ബാലതാരമായി സിനിമയില് എത്തിയപ്പോള് മുതല് ആളുടെ ഏരിയ സിനിമയെന്ന് ഉറപ്പിച്ചിരുന്നതാണ്. എന്നാണ് വരവെന്നേ അറിയേണ്ടിയിരുന്നുള്ളു. ചാര്‍ളിയിലെ ദുല്‍ഖറിനെ പോലെ ലോകം ചുറ്റുന്ന സഞ്ചാരിയാണ് പ്രണവ് എന്ന ഉത്തരത്തില് മലയാളി സംതൃപ്തമായി പോവുകയായിരുന്നു. ചെരിപ്പിടാതെ ഒറ്റ വേഷത്തില് അലഞ്ഞു തിരിയുന്ന ദേശാടനക്കിളിയായി പ്രണവ് മനസുകളില് പതിഞ്ഞു. പക്ഷെ, സിനിമ പ്രവേശം ഉറപ്പിച്ച് പ്രണവ് ജിത്തു ജോസഫിന്റെ സഹസംവിധായകനായി. ഇപ്പോള് അതേ ജിത്തു സംവിധാനം ചെയ്യുന്ന ആദിയിലൂടെ പ്രണവ് നായകനമുമാകുന്നു.\nഒച്ചബഹളങ്ങളില്ലാതെ സിനിമാ തീയറ്ററിലെത്തുകയും പ്രേക്ഷകരുടെ കയ്യടിയില് പ്രണവ് ഉയരുന്നതുമാണ് ഉറപ്പുള്ള സമവാക്യം. പക്ഷെ, ആദിയുടെ പിന്നണിക്കാര് പ്രണവിനെ എടുത്തുയര്‍ത്തുന്നത് കാണുമ്പോള്, വീണാലുണ്ടാകുന്ന ആഘാതം കൈയ്യെത്തും ദൂരത്തുണ്ട്.\nമമ്മൂട്ടിയുടെ മകന് ദുല്‍ഖര് ചിത്രത്തിലേ ഉണ്ടായിരുന്നില്ല. ചില കുടുംബ ചിത്രങ്ങളില് കാണാറുണ്ടെന്നു മാത്രം. കുറേ പുതുമുഖ കലാകാരന്മാരുടെ സെക്കന്റ് ഷോ എന്ന ചിത്രത്തിലൂടെ ദുല്‍ഖര് സിനിമയിലേയ്ക്ക് വരുന്നു. ആളാരവങ്ങളില്ലാതെ തികച്ചും സാധാരണമായ ഒരു വരവ്. ഇന്‍ട്രൊഡക്ഷന് സീന് പോലുമില്ലാതെ നൈസായി നേര്‍ത്തൊരു ഇരുട്ടില് നിന്ന് വന്നു കയറി. മകന്റെ വരവറിയിച്ച് മമ്മൂട്ടി പോസ്റ്റിട്ടില്ല. സിനിമ വരും മുന്‍പ് ഗ്ലോബല് ദുല്‍ഖര് ഫാന്‍സ് അസോസിയേഷന് ഉണ്ടായില്ല. ആ ചെറിയ സിനിമ ആവശ്യപ്പെടുന്നത്ര ലളിതമായ പ്രചാരണം മാത്രം. സിനിമ കണ്ടവരാണ് ഇഷ്ടപ്പെട്ടെന്ന് പറഞ്ഞത്. ദക്ഷിണേന്ത്യയിലെ യുവതാര നിരയിലെ വിലപിടിച്ച താരമാണ് ദുല്‍ഖറിന്ന്. മകന്റെ കരിയറില് ഒരിക്കലും ഇടപെടാത്ത അച്ഛനാണ് മലയാളിയെ സംബന്ധിച്ച് മമ്മൂട്ടി. പൃഥിരാജും ഫഹദും ഇതേ നിലയ്ക്ക് പ്രേക്ഷകരുടെ കയ്യടി നേടിയാണ് കരിയറുറപ്പിച്ചത്.\nഎന്നാല്, പ്രണവിന്റെ കാര്യം അങ്ങനെയല്ല. മമ്മൂട്ടിയും മോഹന്‍ലാലും നടുക്കു നിര്‍ത്തി പ്രണവിനെ ആനയിക്കുന്നു. ഗ്ലോബല് പ്രണവ് ഫാന്‍സ് അസോസിയേഷന്റെ പോസ്റ്ററാണ് ആദ്യം പതിഞ്ഞത്. ജിത്തു ജോസഫിന്റെ വമ്പന് സിനിമയിലൂടെയാണ് പ്രണവ് വരവുറപ്പിച്ചത്. ജിത്തുവാകട്ടെ ദൃശ്യത്തിനു ശേഷം മലയാളിയെ തുടര്‍ച്ചയായി നിരാശപ്പെടുത്തുകയും ചെയ്തു. മഞ്ഞില് വിരിഞ്ഞ പൂക്കള് സെക്കന്റ് ഷോ പോലെ സംവിധായകനടക്കം പുതുമുഖങ്ങളായ പരീക്ഷണ സിനിമയായിരുന്നു. സെക്കന്റ് ഷോയിലേതിനു സമാനമായ വില്ലന് വേഷമായിരുന്നു മോഹന്‍ലാലിന്.\nതാരരാജാവിന്റെ മകന്റെ വരവിന് ആശംസ നേരാന് മലയാള മനോരമ പ്രത്യേക പരസ്യ പേജടക്കം ഒരുക്കുന്നു. പ്രണവിന്റെ വരവ് വലിയ ആഘോഷത്തോടെയാണ്. പ്രതിഭ തെളിയിക്കുന്നതിനു മുന്‍പ്, മോഹന്‍ലാലിന്റെ 'ചെലവില്' നടക്കുന്ന ഈ പ്രണവോത്സവം ആദിയ്ക്ക് ഗുണകരമാകില്ല. പുലിമുരുകനിലെ ഡാഡി ഗിരിജയെ തന്നെ സിനിമയില് വില്ലനാക്കിയതടക്കം അനാവശ്യ പ്രതീക്ഷ സിനിമയ്ക്കായി ഒരുങ്ങി. ഇങ്ങനെ അമിത പ്രതീക്ഷ നല്‍കിയാണ് ഫാസില് ഫഹദിനെ കയ്യെത്തും ദൂരത്തിലൂടെ അവതരിപ്പിക്കാന് ശ്രമിച്ചത്. ആ വരവാണ് പ്രണവ് ഇപ്പോള് ഓര്‍മ്മിപ്പിക്കുന്നത്.\nപ്രണവ് മലയാളി യുവത്വത്തെ സംബന്ധിച്ച് ലോകസഞ്ചാരിയാണ്. ആ സഞ്ചാരങ്ങള് തന്നെ യുവതയുടെ ഹരമാക്കിയ വ്യക്തിത്വമാണ് പ്രണവ്. ഒച്ചബഹളങ്ങളില്ലാതെ സിനിമാ തീയറ്ററിലെത്തുകയും പ്രേക്ഷകരുടെ കയ്യടിയില് പ്രണവ് ഉയരുന്നതുമാണ് ഉറപ്പുള്ള സമവാക്യം. പക്ഷെ, ആദിയുടെ പിന്നണിക്കാര് പ്രണവിനെ എടുത്തുയര്‍ത്തുന്നത് കാണുമ്പോള്, വീണാലുണ്ടാകുന്ന ആഘാതം കൈയ്യെത്തും ദൂരത്തുണ്ട്.


മക്ക മസ്‌ജിദ് സ്‌ഫോടന കേസ്: നീതിന്യായവ്യവസ്ഥയെ പരിഹസിക്കുന്ന കോടതിവിധി ‐ പാർടി കോൺഗ്രസ് പ്രമേയം | National | Deshabhimani | Thursday Apr 19, 2018\nസ്വന്തം ലേഖകൻUpdated: Thursday Apr 19, 2018\nമുഹമ്മദ് അമീൻ നഗർ > മക്ക മസ്ജിദ് ബോംബ് സ്ഫോടന കേസിൽ അറസ്റ്റ് ചെയ്യപ്പെട്ട എല്ലാവരെയും കുറ്റവിമുക്തരാക്കിയ പ്രത്യേക കോടതി വിധിക്കെതിരെ എൻഐഎ അപ്പീൽ നൽകണമെന്ന് സിപിഐ എം 22‐ാം പാർടി കോൺഗ്രസ് ആവശ്യപ്പെട്ടു. നീതിന്യായവ്യവസ്ഥയെ പരിഹസിക്കുന്ന കോടതിവിധിക്കെതിരെ ശക്തമായ ജനകീയപ്രതിഷേധം ഉയർത്തണമെന്നും പാർടി കോൺഗ്രസ് പ്രമേയത്തിൽ ആവശ്യപ്പെട്ടു.\nദേശീയ അന്വേഷണ ഏജൻസി (എൻഐഎ) പ്രത്യേക കോടതിയുടെ നടപടി ഞെട്ടിപ്പിക്കുന്നതാണ്. കുറ്റാന്വേഷണങ്ങൾക്കും വിചാരണകൾക്കും നിയോഗിക്കപ്പെട്ട കേന്ദ്ര അന്വേഷണ ഏജൻസികൾ ഹിന്ദുത്വശക്തികൾക്ക് അനുകൂലമായി ഏകപക്ഷീയ പ്രവർത്തനം നടത്തുന്നത് ആശങ്കാജനകം. 2007 മെയ് 18ന് വെള്ളിയാഴ്ച ജുമ നിസ്കാരം നടത്തുകയായിരുന്ന ഒമ്പതുപേരാണ് കൊല്ലപ്പെട്ടത്. 58 പേർക്ക് പരിക്കേറ്റു. തുടർന്നുണ്ടായ പ്രക്ഷോഭത്തിനുനേരെ പൊലീസ് നടത്തിയ വെടിവയ്പിൽ മറ്റ് അഞ്ചുപേരും കൊല്ലപ്പെട്ടു. മരിച്ചവരെല്ലാം മുസ്ലിം വിഭാഗത്തിലുള്ളവരാണ്.\nതെളിവിന്റെ അഭാവത്തിലാണ് പ്രതികളെ കുറ്റമുക്തരാക്കിയതെന്നാണ് വിധിന്യായത്തിൽ കോടതി പറയുന്നത്.\nസംഘപരിവാറുമായി അടുത്ത ബന്ധമുള്ള നബകുമാർ സർക്കാർ എന്ന സ്വാമി അസീമാനന്ദയെയും മറ്റു നാലുപേരെയും ഉടൻ ജയിൽമോചിതരാക്കുകയും ചെയ്തു. എഴുതി ഒപ്പിട്ടുനൽകിയ കുറ്റസമ്മത മൊഴിയുടെ അടിസ്ഥാനത്തിൽ സംത്സോത എക്സ്പ്രസ്, അജ്മീർ ദർഗ സ്ഫോടന കേസുകളിലും അസീമാനന്ദയെ പ്രതിചേർത്തിരുന്നു. അജ്മീർ ദർഗ സ്ഫോടന കേസിൽ പിന്നീട് ഇയാളെ കുറ്റവിമുക്തനുമാക്കി.\nസമാനമായ അനീതി, മലേഗാവ് സ്ഫോടന കേസിലെ പ്രതികളെ കുറ്റവിമുക്തരാക്കിയതിലും പ്രകടമാണ്. ഇവിടെയെല്ലാം ഒരു ചോദ്യമാണ് ഉയരുന്നത്. ഈ പ്രതികളെല്ലാം കുറ്റവിമുക്തരാണെങ്കിൽ ക്രൂരമായ കൊലപാതകങ്ങൾ നടത്തിയത് ആരാണ്.\nസ്ഫോടന കേസിലും ഭീകരപ്രവർത്തന കേസിലും കുറ്റവിമുക്തരാക്കപ്പെടുന്നവരെല്ലാം സംഘപരിവാർ ബന്ധമുള്ളവരാണ്. സാക്ഷികൾ കൂറുമാറിയതിനാൽ പ്രതികൾെക്കതിരെ തെളിവില്ലെന്നാണ് ഇപ്പോഴത്തെ കോടതിവിധിയിൽ പറയുന്നത്. മക്ക മസ്ജിദ് കേസിൽ ഉദ്ദേശം 64 സാക്ഷികളാണ് കൂറുമാറിയത്. നീതിനിർവഹണത്തിലെ ഈ പക്ഷപാതം പ്രതിഷേധാർഹം മാത്രമല്ല മറിച്ച് എല്ലാവിധ ഭീകരപ്രവൃത്തിക്കെതിരെയുമുള്ള പോരാട്ടത്തെ പരിഹസിക്കുന്നവകൂടിയാണ്.\nപൊതുവെ ചോദ്യംചെയ്യപ്പെട്ട കോടതിവിധിക്ക് തൊട്ടുപിന്നാലെയുള്ള ജഡ്ജി കെ രവീന്ദ്ര റെഡ്ഡിയുടെ രാജി പുതിയ ചോദ്യങ്ങളും ഉയർത്തുന്നു.\nരാജ്യത്ത് വർഗീയധ്രുവീകരണം വർധിച്ചുവരുന്ന സാഹചര്യത്തിൽ ഭീകരപ്രവർത്തനംപോലുള്ള ഹീനപ്രവൃത്തി നടത്തുന്നവരെ നിയമത്തിനുമുന്നിൽ കൊണ്ടുവന്ന് അർഹമായ ശിക്ഷ ഉറപ്പാക്കുകയാണ് വേണ്ടത്. സംഘപരിവാറിനെയും അതിന്റെ പ്രത്യയശാസ്ത്രത്തെയും പിന്തുടരുന്നവർക്ക്, എന്തു കുറ്റം നടത്തിയാലും നിയമത്തിന്റെ പിടിയിൽനിന്ന് രക്ഷനേടാമെന്ന ധാരണ ഒഴിവാക്കപ്പെടേണ്ടതാണെന്നും പ്രമേയം ആവശ്യപ്പെട്ടു.\nമക്ക മസ്‌ജിദ് കേസ്\nക്വാറം തികഞ്ഞില്ല പൈവളിഗെ പഞ്ചായത്തിൽ അവിശ്വാസപ്രമേയം ചീറ്റി


ചെന്നൈ: ചെങ്ങന്നൂര് എംഎല്‍എ കെ.കെ രാമചന്ദ്രന്‍നായര് (65) അന്തരിച്ചു. ചെന്നൈയിലെ അപ്പോളോ ആശുപത്രിയിലായിരുന്നു അന്ത്യം. കരള് രോഗത്തെത്തുടര്‍ന്ന് ചികിത്സയിലായിരുന്ന അദ്ദേഹം ഇന്ന് പുലര്‍ച്ചെ നാലിനാണ് അന്തരിച്ചത്.\nഎസ്എഫ്‌ഐയിലൂടെ രാഷ്ട്രീയത്തില് പ്രവേശിച്ച രാമചന്ദ്രന് 2001 ലാണ് ആദ്യമായി നിയമസഭയിലേക്ക് മത്സരിച്ചത് എന്നാല് അന്ന് പരാജയമായിരുന്നു ഫലം. കോണ്‍ഗ്രസ് സ്ഥാനാര്‍ഥി ശോഭന ജോര്‍ജിനെതിരെ 1465 വോട്ടുകള്‍ക്കാണ് അദ്ദേഹം പരാജയപ്പെട്ടത്. പിന്നീട് 2016ല് നടന്ന തെരഞ്ഞെടുപ്പില് പ്രമുഖ കോണ്‍ഗ്രസ് നേതാവ് പി.സി.വിഷ്ണുനാഥിനെ 8000ത്തോളം വോട്ടുകള്‍ക്ക് അദ്ദേഹം പരാജയപ്പെടുത്തി.


കോണ്‍സല് ഡോ. ഇര്‍ഷാദ് അഹമ്മദിന് യാത്രയയപ്പ് നല്‍കി-send off to Saudi Press Consul Irshad transferred to Delhi\nകോണ്‍സല് ഡോ. ഇര്‍ഷാദ് അഹമ്മദിന് ജിദ്ദ മീഡിയ ഫോറത്തിന്‍റെ ഉപഹാരം ഫോറം സമ്മാനിച്ചപ്പോള്.\nജിദ്ദ: നാലുവര്‍ഷത്തെ സേവന കാലാവധി പൂര്‍ത്തിയാക്കി ഡല്‍ഹി വിദേശ മന്ത്രാലയത്തിലേക്ക് മടങ്ങുന്ന ജിദ്ദ ഇന്ത്യന് കോണ്‍സുലേറ്റ് പ്രസ്, ഇന്‍ഫര്‍മേഷന് ആന്‍റ് കള്‍ച്ചറല് അഫയേഴ്സ് കോണ്‍സല് ഡോ. ഇര്‍ഷാദ് അഹമ്മദിന് ജിദ്ദ ഇന്ത്യന് മീഡിയ ഫോറം യാത്രയയപ്പ് നല്‍കി. മാധ്യമ മേഖലക്ക് ഡോ. ഇര്‍ഷാദ് അഹമ്മദ് നല്‍കിയത് സ്ത്യത്യർഹമായ സേവനങ്ങളായിരുന്നുവെന്ന് മീഡിയാ ഫോറം പ്രവർത്തകർ അഭിപ്രായപ്പെട്ടു.\nപ്രസിഡന്‍റ് പി.എം. മായിന്‍കുട്ടിയും ജനറല് സെക്രട്ടറി സാദിഖലി തുവ്വൂരും മീഡിയ ഫോറത്തിന്‍റെ ഉപഹാരം സമ്മാനിച്ചു. കോണ്‍സുലേറ്റിലെ അദ്ദേഹത്തിന്‍റെ ഓഫീസില് നടന്ന ചടങ്ങില് ഹസന് ചെറൂപ്പ, അബ്ദുറഹ്മാന് വണ്ടൂര്, സി.കെ. ശാക്കിര്, ജലീല് കണ്ണമംഗലം, ജാഫറലി പാലക്കോട്, കബീര് കൊണ്ടോട്ടി തുടങ്ങിയവര് സംബന്ധിച്ചു.\nജിദ്ദയിലെ പത്രപ്രവര്‍ത്തകരെല്ലാം തനിക്ക് ഒരു വിളിപ്പാടകലെയായിരുന്നുവെന്നും ഏതു കാര്യത്തിലും അവര് നല്‍കിയിരുന്ന സഹകരണം മറക്കാനാവാത്തതാണെന്നും യാത്രയയപ്പിന് മറുപടി രേഖപ്പെടുത്തിയ ഡോ. ഇര്‍ഷാദ് പറഞ്ഞു. ജിദ്ദയിലെ ഇന്ത്യന് സമൂഹം ഊര്‍ജസ്വലരും സംഘടിതരും സഹകരണ മനോഭാവമുള്ളവരുമാണ്. അവരുടെ സേവനങ്ങള്, പ്രത്യേകിച്ച് പൊതുമാപ്പുപോലുള്ള സന്ദര്‍ഭങ്ങളില് പ്രയാസമനുഭവിക്കുന്നവര്‍ക്ക് ഒട്ടേറെ ആശ്വാസങ്ങള് നല്‍കിയിട്ടുണ്ട്. ജിദ്ദയിലെ സേവന കാലം ഏറെ സന്തോഷം പകരുന്നതും ആനന്ദം നല്‍കുന്നതുമായിരുന്നുവെന്നും സംതൃപ്തിയോടെയാണ് മടക്കമെന്നും അദ്ദേഹം കൂട്ടിച്ചേര്‍ത്തു. ഈ മാസം അവസാനത്തോടെ ഡല്‍ഹിയിലേക്കു മടങ്ങുന്ന ഡോ. ഇര്‍ഷാദിന് പകരമായി വൈ.കെ. ശുക്ല സ്ഥാനമേല്‍ക്കും.\nകെയ്ൻ വില്യംസണും ശിഖർ ധവാനും തകർത്താടി; സ്വന്തം മണ്ണിൽ തോൽവി അറിയാതെ സൺറൈസേഴ്സ്\nപ്രവാസി എഴുത്തുകാരെ പരിചയപ്പെടുത്താൻ റിയാദിൽ “ദി മീഡിയ ക്ലബ്ബ്”\nസൗദിയിൽ ജൂൺ പത്ത് മുതൽ പ്രത്യേക നികുതി പ്രാബല്യത്തിൽ വരും\nപ്രവാസി സാംസ്‌കാരിക വേദി ശിശിരോത്സവ് -2017 വെളളിയാഴ്ച


ആഗ്രഹം നിഷിദ്ധമല്ല, എന്നാല് അവ ധര്‍മാനുസാരിയാകണം (32) - ശ്രേയസ്\nJanuary 18, 2010short link\nആരാണ് ഓരോരുത്തരെക്കൊണ്ടും കൊടിയ പാപങ്ങള് ചെയ്യിക്കുന്നതെന്ന് അര്‍ജുനന് ഭഗവാനോടു ചോദിക്കുന്നു. അത് രജോഗുണത്തില്‍നിന്നുണ്ടാകുന്ന, എത്ര കിട്ടിയാലും മതിയാകാത്ത ആഗ്രഹമാണെന്ന് ഭഗവാന് വിശദീകരിച്ചു. ആഗ്രഹമാണ് ഓരോരുത്തരെക്കൊണ്ടും ഓരോന്നു ചെയ്യിക്കുന്നത്. ഭാരതീയ ദര്‍ശനത്തില് ആഗ്രഹം നിഷിദ്ധമായി പറഞ്ഞിട്ടില്ല. എന്നാല് അവ ധര്‍മാനുസാരിയാകണം.\nമനോബുദ്ധികളെ ഏകമാക്കിയിട്ടുള്ള ആഗ്രഹപൂര്‍ത്തീകരണങ്ങള് ലോകത്തിനുതന്നെ അനുഗ്രഹമാകും. ഏതാഗ്രഹങ്ങളേയും ധര്‍മ്മവുമായി ചേര്‍ത്തുവച്ച് നോക്കുക. ധര്‍മാനുസൃതമായി എത്ര ധനം വേണമെങ്കിലും സമ്പാദിക്ക‍ാം, ഏതു കര്‍മ്മം വേണമെങ്കിലും ചെയ്യ‍ാം. ആഗ്രഹമാണ് ലക്ഷ്യമെങ്കില് പൂര്‍ത്തിയാക്കുന്നതിനുള്ള മാര്‍ഗം ധര്‍മാനുസാരമാണോ എന്ന് ആലോചിക്കണം. ഏതെങ്കിലും ആഗ്രഹ നിവൃത്തിക്കായി തെറ്റായ പ്രവൃത്തികള് ചെയ്താല് വീഴ്ചകള് പറ്റും. നമ്മുടെ എല്ലാ വിഷമങ്ങള്‍ക്കു പിന്നിലും ഇത്തരം ആഗ്രഹങ്ങളുണ്ട്. ഈ ആഗ്രഹവും അതില്‍നിന്നുണ്ടാകുന്ന ക്രോധവുമാണ് മനുഷ്യന്റെ ശത്രുക്കള്.\nബുദ്ധി, മനസ്സ്, ഇന്ദ്രിയങ്ങള് എന്നീ തലങ്ങളില് വിവിധ രൂപത്തില് സത്യം മറയ്ക്കപ്പെട്ടിരിക്കുന്നു. ബുദ്ധിതലത്തില് അഗ്നിയെ ചാരം മൂടിയിരിക്കുന്നതു പോലെയാണ്. ഒന്ന് ഊതിയാല് മറ മാറും. മനസ്സിന്റെ തലത്തില് കണ്ണാടിയില് അഴുക്ക് പിടിച്ചതുപോലെയാണ്. തുടയ്ക്കണം, പ്രയത്നിക്കണം. ഇന്ദ്രിയതലത്തില് ഗര്‍ഭസ്ഥശിശുവിനെ പൊതിഞ്ഞിരിക്കുന്ന ചര്‍മാവരണം പോലെയാണ്. കാലമാണ് ആ മറ നീക്കുക. എല്ലാവരുടെ ഉള്ളിലും ആ ശക്തിസ്രോതസ്സുണ്ട്. ന‍ാം മറ നീക്കുകയേ വേണ്ടൂ. ആത്മജ്ഞാനത്തെ മറയ്ക്കുന്ന ആഗ്രഹങ്ങളാണ് ജ്ഞാനിയുടെ നിത്യ ശത്രു.\nധനം കാമനകളെ ദൂരീകരിക്കുമെന്ന ധാരണയിലാണ് പണത്തിനു പിന്നാലെ പോകുന്നത്. ആ യാത്ര കൂടുതല് അസ്വസ്ഥതകളാണുണ്ടാക്കുക. എന്നാല്, ഇന്ദ്രിയങ്ങളെ മറികടക്കണം എന്നു പറയുമ്പോള് അവക്കെതിരായി എന്നല്ല അര്‍ഥം. ബലം പ്രയോഗിച്ചുള്ള അമര്‍ത്തല് ജീവിതം അസ്വസ്ഥമാക്കും, രോഗങ്ങളുണ്ടാക്കും. അതില് നിന്ന് ഒരു പടി കൂടി ഉയര്‍ന്നുനിന്ന് കാര്യങ്ങള് കാണലാണത്. ആ കാഴ്ചയിലൂടെ അറിവിനേയും അനുഭവജ്ഞാനത്തേയും നശിപ്പിക്കുന്ന ആഗ്രഹങ്ങള് ഉപേക്ഷിക്കണം.\nഇന്ദ്രിയങ്ങള് ശ്രേഷ്ഠമാണ്. അതിനെക്കാള് ശ്രേഷ്ഠമാണ് മനസ്സ്. അതിലും ശ്രേഷ്ഠമാണ് ബുദ്ധി. എന്നാല് ഇവയെല്ല‍ാം ആഗ്രഹത്തിന്റെ ഇരിപ്പിടങ്ങളാണ്. ഏറ്റവും ശ്രേഷ്ഠമായത് ആത്മാവാണ്. അതാണ് ഓരോരുത്തരും. ഈ സത്യം അറിയണം.


രാജേഷ് അമ്പലത്തറയല്ല; ഉണ്ണിരാജ് ചെറുവത്തൂർ | Weekend | Special | Deshabhimani | Sunday Feb 9, 2020\nരാജേഷ് അമ്പലത്തറയല്ല; ഉണ്ണിരാജ് ചെറുവത്തൂർ\nഷംസുദ്ദീൻ കുട്ടോത്ത് shamsudeen.p@gmail.comUpdated: Sunday Feb 9, 2020\nസിനിമാ സഹസംവിധായകനും നാട്ടുകാരനുമായ കെ ടി സുധാകരനാണ് ‘തൊണ്ടിമുതലും ദൃക്‌സാക്ഷിയും’ സിനിമയുടെ ഓഡീഷന് വിളിച്ചത്. അതിലെ കവി രാജേഷ് അമ്പലത്തറ ശ്രദ്ധിക്കപ്പെട്ടതോടെ സിനിമ ജീവിതമാർഗമായി. ദിലീഷ് പോത്തന്റെ ശിക്ഷണം നടനെന്ന നിലയിൽ വലിയ തിരിച്ചറിവ് തന്നു\nസിനിമയിൽ അപരിചതമായ കാസർകോടൻ ഭാഷയുടെ സൗന്ദര്യം മലയാളിക്ക് മുന്നിലേക്ക് ‘നല്ല പാങ്ങി’ൽ പറഞ്ഞുകൊടുത്ത നടനാണ് ഉണ്ണിരാജ് ചെറുവത്തൂർ. ഭാഷയുടെ ‘മറിമായ’ത്തിലൂടെ നർമത്തിന്റെ മർമത്തിൽ തൊടുന്ന അഭിനയശേഷിക്ക് ഉടമ. സംസ്ഥാന സ്‌കൂൾ കലോത്സവ വേദിയിൽ 20 വർഷമായി മൈം, സ്‌കിറ്റ് പരിശീലകനായി അരങ്ങിന്റെ പിന്നിൽ നിറഞ്ഞുനിന്ന ഉണ്ണിരാജ് ഇന്ന് അറിയപ്പെടുന്നത് ക്യാമറയ്‌ക്ക് മുന്നിലെ നടനായിത്തന്നെ. അതിജീവനത്തിന്റെ വഴികൂടിയാണ് ഉണ്ണിക്ക് കലാപ്രവർത്തനം. പതിനഞ്ച് സിനിമകളിൽ ഇതിനകം വേഷമിട്ടു. ഇല്ലായ്‌മയുടെ ഇന്നലെകളിൽനിന്ന് തുടങ്ങിയ കലായാത്രയെക്കുറിച്ച് ഉണ്ണി സംസാരിക്കുന്നു...\nകാസർകോട് ചെറുവത്തൂരാണ് സ്വദേശം. വീടിനു തൊട്ടടുത്തുള്ള വി വി സ്‌മാരക കലാവേദിയുടെ നാടകങ്ങൾ കണ്ടാണ് വളർന്നത്. റിഹേഴ്സൽ കാണാൻ പതിവായി പോയതോടെ നാടകങ്ങൾ ജീവിതത്തിന്റെ ഭാഗമായി. പട്ടിണി നിറഞ്ഞ കുട്ടിക്കാലത്ത് നല്ല ഭക്ഷണമോ വസ്‌ത്രമോ ഇല്ലാതെ ബുദ്ധിമുട്ടി. കൊവ്വൽ യുപി സ്‌കൂളിലും കുട്ടമത്ത് ഗവൺമെന്റ് ഹൈസ്‌കൂളിലും പഠിക്കുമ്പോൾ നാടകങ്ങളിൽ സജീവമായി. എസ്‌എസ്‌എൽസിക്കു ശേഷം പഠനം തുടരാനും ഏറെ ബുദ്ധിമുട്ടി. അങ്ങനെ 15–-ാം വയസ്സിൽ കൂലിപ്പണിക്കാരനായി. നീലേശ്വരം സ്‌കോളർ കോളേജിൽ പ്രീഡിഗ്രിക്ക് പഠിക്കുമ്പോഴും പെയിന്റിങ്, കിണർ പണി, റോഡ് പണി, കെട്ടിട നിർമാണം അങ്ങനെ പല ‘വേഷ’ങ്ങൾ. മൂന്നുവർഷത്തോളം പെയിന്റ് കടയിൽ തൊഴിലാളിയായി. ഉച്ചവരെ കോളേജും തുടർന്ന് കടയിലും.\nനാട്ടിലെ സ്‌കൂളുകളിൽ മൈം, സ്‌കിറ്റ് എന്നിവയുടെ പരിശീലകനായത് കലാജീവിതത്തിൽ വഴിത്തിരിവായി. സ്വന്തമായി മൈമും നാടകങ്ങളും ഉണ്ടാക്കിയാണ് വിവിധ സ്‌കൂളുകളിൽ അവതരിപ്പിച്ചത്. 2000 മുതൽ കണ്ണൂർ, കാസർകോട് ജില്ലകളെ പ്രതിനിധീകരിച്ച് സംസ്ഥാനതലത്തിൽ എത്തുന്നത് ഞാൻ പഠിപ്പിച്ച മൈമുകളും സ്‌കിറ്റുകളുമാണ്. കണ്ണൂർ സർവകലാശാല കലോത്സവത്തിലും സജീവം. സാമ്പത്തിക ബുദ്ധിമുട്ട് കാരണം ഒരു കുട്ടിയും മത്സരങ്ങളിൽ പങ്കെടുക്കാതിരിക്കരുതെന്ന് നിർബന്ധമുള്ളതിനാൽ പലരെയും സ്‌പോൺസർ ചെയ്യാറുമുണ്ട്. വർഷങ്ങളോളം ബാലസംഘം വേനൽതുമ്പിയുടെ സംസ്ഥാനതല പരിശീലകനുമായി. സംഗീത നാടക അക്കാദമി അവാർഡുകൾ നേടിയ വേഷം, ആത്മാവിന്റെ ഇടനാഴി, ചായം തുടങ്ങിയവ ഉൾപ്പെടെ നാടകങ്ങളിലും അഭിനയിച്ചു.\nകവി രാജേഷ് അമ്പലത്തറ\nസുഹൃത്ത് അഡ്വ. പ്രദീപാണ് ചാനൽ പരിപാടികളിലേക്ക് കൊണ്ടുവന്നത്. ‘മറിമായ’ത്തിലെ കാസർകോടൻ ഭാഷ സംസാരിക്കുന്ന കഥാപാത്രത്തിന് വൻ സ്വീകാര്യത കിട്ടി. സിനിമാ സഹസംവിധായകനും നാട്ടുകാരനുമായ കെ ടി സുധാകരനാണ് ‘തൊണ്ടിമുതലും ദൃക്‌സാക്ഷിയും’ സിനിമയുടെ ഓഡീഷന് വിളിച്ചത്. അതിലെ കവി രാജേഷ് അമ്പലത്തറ ശ്രദ്ധിക്കപ്പെട്ടതോടെ സിനിമ ജീവിതമാർഗമായി. ദിലീഷ് പോത്തന്റെ ശിക്ഷണം നടനെന്നനിലയിൽ വലിയ തിരിച്ചറിവ് തന്നു. തുടർന്ന് ഞാൻ, അരവിന്ദന്റെ അതിഥികൾ, കായംകുളം കൊച്ചുണ്ണി, എന്റെ ഉമ്മാന്റെ പേര്, വിജയ് സൂപ്പറും പൗർണമിയും, മമ്മാലി എന്ന ഇന്ത്യക്കാരൻ, പുഴയമ്മ, ഒരു നക്ഷത്രമുള്ള ആകാശം, കക്ഷി അമ്മിണിപ്പിള്ള, പ്രണയ മീനുകളുടെ കടൽ, ആൻഡ്രോയ്ഡ് കുഞ്ഞപ്പൻ തുടങ്ങിയ സിനിമകളിലും അഭിനയിച്ചു. കമൽ സംവിധാനം ചെയ്‌ത പ്രണയ മീനുകളുടെ കടലിലെ ആണ്ടിയേട്ടൻ, രതീഷ് ബാലകൃഷ്‌ണൻ പൊതുവാളിന്റെ ‘ആൻഡ്രോയ്ഡ് കുഞ്ഞപ്പനി’ലെ ടൈലർ രഘു എന്നീ കഥാപാത്രങ്ങൾ ഏറെ പ്രിയപ്പെട്ടവ.\nവെള്ളം, ഹിഗ്വിറ്റ, മെമ്പർ രമേശൻ –- 9-ാംവാർഡ് തുടങ്ങിയവയാണ് പുറത്തിറങ്ങാനുള്ള ചിത്രങ്ങൾ.\nഭാര്യ: സിന്ധു. മക്കൾ: ആദിത്യരാജ്, ധൻവിൻ രാജ്.


ഇനി ജനലൊക്കെ തുറന്നിട്ട് കിടന്നോളു…. കൊതുകു നിങ്ങളുടെ പരിസരത്ത് വരില്ല ഇതുണ്ടെങ്കിൽ.. – News Kerala 24×7\nഇനി ജനലൊക്കെ തുറന്നിട്ട് കിടന്നോളു…. കൊതുകു നിങ്ങളുടെ പരിസരത്ത് വരില്ല ഇതുണ്ടെങ്കിൽ..\nനമ്മൾ എല്ലാവരും തന്നെ കൊതുക് ശല്ല്യം കാരണം ബുദ്ധിമുട്ടുന്നവർ ആണ്. പരിഹാരമായി കൊതുക് തിരിയും ഗുഡ് നൈറ്റ് എല്ലാമാണ് നമ്മൾ ഉപയോഗിക്കുന്നത്. കൊതുക് തിരി ഉപയോഗിക്കുന്നത് ചിലവർക്കെല്ലാം ബുദ്ധിമുട്ടാണ് അസ്മ ശ്വാസംമുട്ടൽ ചുമ തുമ്മൽ ഇവയ്ക്ക് കാരണമാകുന്നു. എന്നാൽ ഇനി ഒരു ബുദ്ധിമുട്ടില്ലാതെ ഒരു വഴി നോക്കിയാലോ…\nതികച്ചും യാതൊരു പാർശ്വഫലങ്ങളും ഉണ്ടാക്കാത്ത തികച്ചും പ്രകൃതിദത്തമായ ഒരു വഴിയാണ്. ആര്യവേപ്പിളയും വെളിച്ചണ്ണയും അതിലേക്ക് കര്പൂരത്തിന്റെ പൊടിയും ചേർത്ത് അതിലേക് ബിരിയാണി ഇല വെച്ച കത്തിക്കുക. ഇനി ജനലൊക്കെ തുറന്നിട്ട് കിടന്നോളു….. കൊതുക് നിങ്ങളുടെ പരിസരത്ത് വരില്ല ഇതുണ്ടെങ്കിൽ…! എങ്ങനെ ചെയ്താൽ എല്ലാ കൊതുകുകളും പോകും എങ്ങനെ ചെയ്യുന്നതെന്ന് വീഡിയോ കണ്ട മനസിലാക്കാം.\nകൊതുക് ശല്യം ഉണ്ടെങ്കില് വളരെ പെട്ടന്ന് തന്നെ കൊതുകുകളെ വീട്ടില് നിന്നും തുരത്തണം ഇങ്ങനെ ചെയ്യാന് ഇറങ്ങുമ്പോള് ആദ്യം ശ്രദ്ധിക്കേണ്ട കാര്യം കൊതുക് വീട്ടില് നിന്നും പോകാന് നിങ്ങള് സ്വീകരിക്കുന്ന വഴിയെന്താണ് എന്നാണ് കാരണം കൊതുകുകളെ തുരത്താന് ഇന്ന് ഒരുപാട് വഴികളുണ്ട് പക്ഷെ അതെല്ലാം നമുക്ക് തന്നെ പാരയായി വരുന്നത് ആകരുത് ഇത് പ്രത്യേകം ശ്രദ്ധിക്കണം വീട്ടില് വെക്കുന്ന പലതരം തരികള് ഇന്ന് വാങ്ങിക്കാന് കിട്ടും ഇതെല്ലാം വെച്ചാല് വീട്ടില് ഉള്ളവര്‍ക്ക് ഇത് ദോഷം ചെയ്യും തിരിയില് നിന്നും വരുന്നത് നമുക്ക് ശ്വസിക്കാന് പാടില്ലാത്ത പുകയാണ് അതുകൊണ്ട് ഈ കാര്യം കൂടി ശ്രദ്ധിച്ചിട്ട് വേണം ഇതിനു ഇറങ്ങാന്. അങ്ങനെയൊരു തിരിയാണ് ഇന്നത്തെ നമ്മുടെ വിഷയം മഴക്കാലം അല്ലെങ്കില് കൂടി കൊതുകുകള് ഒരുപാടുള്ള സ്ഥലങ്ങളുണ്ട് അങ്ങനെയുള്ളവര്‍ക്ക് ആശ്വാസമാകട്ടെ.


Posted On Saturday, 20 October 2018 15:53\tWritten by\tSahadkc\n"മതേതരത്വം മരണമണി മുഴങ്ങുന്നുവോ" എന്ന വിഷയത്തിൽ ഇന്ത്യൻ ഇസ്ലാഹി സെന്റർ കേന്ദ്ര കമ്മിറ്റി സംഘടിപ്പിക്കുന്ന ബഹുജന സംഗമം ഒക്ടോബര് 26 ന് വെള്ളിയാഴ്ച വൈകുന്നേരം 5.30 ന് അബ്ബാസിയ സെൻട്രൽ സ്കൂളിൽ നടക്കും. സംഗമത്തിൽ ഹൈക്കോടതി മുൻ ജസ്റ്റിസ് ബി.കെമാൽ പാഷയും ഐ.എസ്.എം സംസ്ഥാന പ്രസിഡന്റ് ഡോ. ജാബിർ അമാനിയും മുഖ്യാതിഥികളായിരിക്കും. കുവൈത്ത് ഔക്കാഫ് പ്രിതിനിധികളും വിവിധ സംഘടന ഭാരവാഹികളും പങ്കെടുക്കും.\nപരിപാടിയിലേക്ക് കുവൈത്തിലെ എല്ലാ ഭാഗങ്ങളിൽ നിന്നും വാഹന സൌകര്യം ഉണ്ടായിരിക്കും. ബഹുജന സംഗമത്തിന്റെ ഒരുക്കം പൂർത്തിയായതായി ഐ.ഐ.സി കേന്ദ്ര സെക്രട്ടറിയേറ്റ് യോഗം വിലയിരുത്തി. പരിപാടിയുടെ വിജയത്തിനായി വി.എ മൊയ്തുണ്ണി ചെയർമാനും സിദ്ധീഖ് മദനി കൺവീനറുമായി വിപുലമായ സ്വാഗത സംഘം രൂപീകരിച്ചു. പ്രചരണം, സാന്പത്തികം, പ്രോഗ്രാം, വളണ്ടിയർ, സ്റ്റേജ് ആൻറ് സൌണ്ട് തുടങ്ങി വിവിധ സബ് കമ്മിറ്റിയുടെ ചുമതല 27 അംഗങ്ങൾക്ക് വീതിച്ചു നൽകി.\nയോഗത്തിൽ ഐ.ഐ.സി ചെയർമാൻ വി.എ മൊയ്തുണ്ണി അധ്യക്ഷത വഹിച്ചു. ജനറൽ സെക്രട്ടറി സിദ്ധീഖ് മദനി, എൻജി. അൻവർ സാദത്ത്, അബ്ദുല് അസീസ് സലഫി, സയ്യിദ് അബ്ദുറഹിമാന്, മുഹമ്മദ് അരിപ്ര, യൂനുസ് സലീം, എൻജി. ഫിറോസ് ചുങ്കത്തറ, അബ്ദുല്ലത്തീഫ് പേക്കാടൻ, അയ്യൂബ് ഖാന്, മനാഫ് മാത്തോട്ടം, നജീബ് സ്വലാഹി എന്നിവര് സംസാരിച്ചു. കൂടുതൽ വിവരങ്ങൾക്ക് 65507714, 97228093, 97562375, 99776124


ആദ്യം പുരികമുയര്‍ത്തി ഹൃദയം കവര്‍ന്നത് റോഷന്; തിരക്കഥമാറ്റം കള്ളം: ഒമര് ലുലു പറയുന്നു | Priya | Roshan | Adaru Love\nആദ്യം പുരികമുയര്‍ത്തി ഹൃദയം കവര്‍ന്നത് റോഷന്; തിരക്കഥമാറ്റം കള്ളം: ഒമര് ലുലു പറയുന്നു\nരമ്യശ്രീ രാധാകൃഷ്ണൻ February 14, 2018 03:07 PM IST\n'മാണിക്യ മലരി'ന്റെ പ്രണയകാലമാണിത്. പ്രണയികളുടെ ചുണ്ടിലാകെ ഈ ഗാനം തത്തിക്കളിക്കുന്നു. ഹൃദയത്തിൽ പ്രണയം സൂക്ഷിക്കുന്നവരെല്ലാം ഇപ്പോൾ ആ ഗാനത്തിനും അതിലഭിനയിച്ച പെൺകുട്ടിക്കും പയ്യനും പിറകെയാണ്. കേരളത്തിൽ മാത്രമല്ല, ആഗോള തലത്തിൽ തന്നെ ശ്രദ്ധിക്കപ്പെട്ടിരിക്കുകയാണ് ഇവർ. ഒമര് ലുലു സംവിധാനം ചെയ്യുന്ന ചിത്രം ഒരു അഡാറ് ലവ്വിലെ ഗാനം ഇതിനോടകം തന്നെ ഹിറ്റായിക്കഴിഞ്ഞു. ഇപ്പോഴിതാ കഴിഞ്ഞ ദിവസം ഇറങ്ങിയ ചിത്രത്തിന്റെ ടീസറും യൂടൂബിൽ തരംഗമായിരിക്കുകയാണ്. ടീസറും ഗാനവും ഇറങ്ങിയതോടെ മെഗാസ്റ്റാറുകളെ പോലും വെല്ലുന്ന താരമൂല്യമാണ് പ്രിയ പ്രകാശ് വാര്യർക്കും റോഷൻ അബ്ദുളിനും. ഇരുവരുടെയും സിനിമയിലേക്കുള്ള വരവും ഒരു അഡാറ് ലവിന്റെ വിശേഷങ്ങളും സംവിധായകൻ ഒമർ ലുലു മനോരമ ന്യൂസ് ഡോട്ട് കോമിനോടു പങ്കുവെക്കുന്നു.\nമാണിക്യ മലരായ പ്രിയയെ കുറിച്ച്...\nഎല്ലാവരെയും പോലെ പ്രിയയെയും ഒഡിഷനിലൂടെയാണ് കണ്ടെത്തുന്നത്. ചിത്രത്തിൽ ചെറിയ ഒരു റോളിലേക്കാണ് പ്രിയയെ തെരഞ്ഞെടുത്തത്. പക്ഷേ, പ്രിയ ശരിക്കും അത്ഭുതപ്പെടുത്തി. ഇത്ര മനോഹരമായി ചെയ്യുമെന്ന് കരുതിയില്ല. പറഞ്ഞുകൊടുത്ത കാര്യങ്ങൾ അസാധ്യമായി ചെയ്തിട്ടുണ്ട്. മുൻപ് എന്റെ തന്നെ ചിത്രമായ ചങ്ക്സിന്റെ ഒഡിഷനും പ്രിയ വന്നിരുന്നു. പക്ഷേ, അന്ന് പരീക്ഷ കാരണം പ്രിയയ്ക്ക് എത്താനായില്ല, അതിൽ വലിയ സങ്കടമായിരുന്നു പ്രിയക്ക്. പറഞ്ഞ ദിവസം എത്താൻ കഴിയാത്തതിൽ കരയുക വരെ ചെയ്തു. പക്ഷേ, ഇപ്പോൾ ആ സങ്കടമെല്ലാം മാറിയിരിക്കുകയാണ്. കാരണം ഒറ്റ രംഗം കൊണ്ടു തന്നെ ശ്രദ്ധിക്കപ്പെട്ടു. ഇപ്പോഴിതാ പ്രിയയെ വച്ച് ചെയ്ത ടീസറും യൂടൂബിൽ വൈറലായിരിക്കുന്നു.\nആ കണ്ണിറുക്കലും പുരികം പൊക്കലും...\nഡബ്സ്മാഷിലൂടെയാണ് ഈ സിനിമയിലെ താരങ്ങളെയെല്ലാം കണ്ടെത്തുന്നത്. റോഷനും പ്രിയയും അഭിനയിച്ച ഒരു രംഗം ഷൂട്ട് ചെയ്തപ്പോൾ എനിക്കു തോന്നി ഇവർ തമ്മിൽ നല്ല കെമിസ്ട്രിയാണെന്ന്. പെട്ടന്ന് റോഷന്റെ ഒരു ഡബ് സ്മാഷ് എനിക്ക് ഓർമ്മ വന്നു. അതിൽ റോഷനിങ്ങനെ പുരികം പൊക്കുന്നത് ഞാൻ കണ്ടിട്ടുണ്ട്. അങ്ങനെ ചെയ്യാമോ എന്നു ഞാന് റോഷനോടു ചോദിച്ചു. ചെയ്യാമെന്നു റോഷൻ പറഞ്ഞു. അപ്പോൾ ഞാൻ പ്രിയയോട് പ്രിയക്ക് ഇങ്ങനെ ചെയ്യാൻ അറിയാമോ എന്നു ചോദിച്ചു. പ്രിയ അതി ഗംഭീരമായി ചെയ്തു. അപ്പോൾ തന്നെ ആ ഷോട്ടിൽ അതുൾപ്പെടുത്താമെന്നു തീരുമാനിക്കുകയായിരുന്നു. തുടർന്ന് പാട്ടിലേക്കു ഈ സീൻ കൊണ്ടുവന്നു. പ്രണയം പ്രകടിപ്പിക്കാനുള്ള ഏറ്റവും മനോഹരമായ മാർഗമായി ആ കണ്ണിറുക്കലിനെയും പുരികം പൊക്കലിനെയും തോന്നി\nതിരക്കഥയിൽ എന്തെങ്കിലും മാറ്റം..\nഇല്ല... അങ്ങനെ കഥയോ തിരക്കഥയോ മാറ്റേണ്ട ആവശ്യമില്ല. കാരണം എല്ലാവർക്കും തുല്യ പ്രാധാന്യം നൽകുന്ന ചിത്രമാണ്ഒരു അഡാറ് ലവ്വ്. പ്രത്യേകിച്ചും എല്ലാ പുതുമുഖങ്ങളായതിനാല്. അതുകൊണ്ടുതന്നെ മാറ്റം വരുത്തേണ്ട ആവശ്യം നിലവിൽ ഇല്ല.\nമാണിക്യ മലർ പാട്ട് സിനിമയിലേക്ക്..\nഈ പാട്ട് നമ്മൾ നിരവധി തവണ കേട്ടിട്ടുണ്ട്. പ്രത്യേകിച്ച് മാപ്പിളപ്പാട്ട് ഇഷ്ടപ്പെടുന്ന എല്ലാവരും ഈ ഗാനം കേട്ടുകാണും. പക്ഷേ, ഇങ്ങനെ ഒരു പരീക്ഷണം നടത്തുന്നത് ഒരു വെല്ലുവിളിയായിരുന്നു. ഒരു കല്യാണത്തിൻ ഫ്രണ്ടിന്റെ ബ്രാന്റ് വന്ന ്ഈ പാട്ടു പാടി. അപ്പോൾ തന്നെ അതു മനസ്സിൽ പതിഞ്ഞു. അങ്ങനെ ഞാൻ ഷാനിനോടു ഈ പാട്ട് നമുക്കു ചെയ്താലോ എന്നു പറഞ്ഞു.അതു ഹിറ്റാകും. കാരണം പൊതുവെ എല്ലാവരുടെയും ഉള്ളില് ഈ പാട്ടുണ്ട്. അതു ഷാനിന്റെ മ്യൂസികും വിനീതിന്റെ ശബ്ദവും കൂടിയായപ്പോൾ മനോഹരമായി.\nമാണിക്യ മലരിനെ സ്വീകരിച്ച് പ്രേക്ഷകർ...\nശരിക്കും ഇതിൽ അതിയായ സന്തോഷമുണ്ട്. കുറച്ചു ദിവസം മുൻപ് റിലീസ് ചെയ്ത പാട്ടും ഇന്നലെ റിലീസായ ടീസറും ലോകമാകെയുള്ള പ്രേക്ഷകർ സ്വീകരിച്ചു. സത്യം പറഞ്ഞാൽ ഇപ്പോൾ ഇത്തിരി ടെൻഷനുണ്ട്. കാരണം ചിത്രം അത്രയും മനോഹരമാക്കേണ്ട ഉത്തരവാദിത്തം കൂടിയുണ്ട്. പെരുന്നാളിന് റിലീസ് ചെയ്യാനാണ് തീരുമാനം. ബാക്കിയെല്ലാം അപ്പോൾ...


കൊവിഡ് 19 പറശ്ശിനിക്കടവ് ക്ഷേത്രത്തിൽ കനത്ത നിയന്ത്രണം; ചൊറൂണും അന്നദാനവും അടക്കം നി‍ർത്തി | covid 19 Parassinikadavu muthappan temple imposes strict restrictions\nകൊവിഡ് 19 പറശ്ശിനിക്കടവ് ക്ഷേത്രത്തിൽ കനത്ത നിയന്ത്രണം; ചൊറൂണും അന്നദാനവും അടക്കം നി‍ർത്തി\nParassinikadavu Sree Muthappan Temple Ootupura, First Published 11, Mar 2020, 6:11 PM IST\nഎല്ലാ ദിവസവും രാവിലെ നടക്കുന്ന തിരുവപ്പനയും പ്രസാദവും അന്നദാനവുമെല്ലാം മുൻകരുതൽ നടപടികളുടെ ഭാഗമായി നിർത്തിവച്ചിരിക്കുകയാണ്.\nകണ്ണൂർ: കൊവിഡ് 19 മുൻകരുതൽ നടപടികളുടെ ഭാഗമായി കണ്ണൂർ പറശ്ശിനിക്കടവ് മുത്തപ്പൻ ക്ഷേത്രത്തിലെ പയംകുറ്റി ഒഴികെയുള്ള എല്ലാ നിത്യ പൂജകളും നിർത്തലാക്കി. കുട്ടികളുടെ ചോറൂണടക്കമുള്ള ചടങ്ങും നിർത്തിവച്ചിരിക്കുകയാണ്. ദിവസവും ആയിരങ്ങളെത്തുന്ന മഠപ്പുര ഇപ്പോൾ വിജനമായ സ്ഥിതിയാണ്.\nഭക്തർക്ക് നേരിട്ടെത്തി അനുഗ്രഹം നൽകുന്ന മുത്തപ്പൻ വെള്ളാട്ടവും കൊവിഡ് 19 ഭീതി മാറും വരെ ഉണ്ടാകില്ല. എല്ലാ ദിവസവും രാവിലെ നടക്കുന്ന തിരുവപ്പനയും പ്രസാദവും അന്നദാനവുമെല്ലാം മുൻകരുതൽ നടപടികളുടെ ഭാഗമായി നിർത്തിവച്ചിരിക്കുകയാണ്.\nശനി ഞായർ ദിവസങ്ങളിൽ പതിനായിരത്തോളം പേരാണ് സാധാരണ ഗതിയിൽ പറശ്ശിനിക്കടവിൽ എത്താറ്, മറ്റ് ദിവസങ്ങളിൽ മൂവായിരത്തിനടുത്ത് ആൾക്കാർ എത്താറുണ്ടെന്നാണ് കണക്ക്. എന്നാൽ കൊറോണ ഭീതി പരന്നതോടെ ക്ഷേത്ര പരിസരം വിജനമാണ്.\nഗുരുവായൂർ അമ്പലത്തിലും സാധരണയെ അപേക്ഷിച്ച് തിരക്ക് വളരെ കുറവാണ്. അവിടെയും ക്ഷേത്ര ഉത്സവത്തിന് നിയന്ത്രണങ്ങൾ ഏര്‍പ്പെടുത്തിയിട്ടുണ്ട്. ഉത്സവത്തിൻ്റെ ഭാഗമായുള്ള കലാപരിപാടികളും പ്രസാദ ഊട്ടും നിർത്തി വയ്ക്കാൻ നേരത്തെ തീരുമാനമായിരുന്നു. ഈ മാസം 31 വരെ ആനക്കോട്ടയിൽ സന്ദർശകർക്ക് വിലക്കുണ്ട്. നേരത്തെ കൊവിഡ് 19 ന്‍റെ പശ്ചാത്തലത്തിൽ ശബരിമല ക്ഷേത്രത്തിലും നിയന്ത്രണങ്ങൾ നിര്‍ദ്ദേശിച്ചിരുന്നു.\nകൊച്ചിൻ ദേവസ്വം ബോർഡിനു കീഴിലെ എല്ലാ ക്ഷേത്രങ്ങളിലെയും ഉത്സവങ്ങള് ആഘോഷം ഒഴിവാക്കി ചടങ്ങ് മാത്രമാക്കി നടത്താനാണ് തീരുമാനം. തൃശൂർ പൂരം, ആറാട്ടുപുഴ പൂരം എന്നിവയെക്കുറിച്ച് ഇപ്പോൾ തീരുമാനിച്ചിട്ടില്ലെന്നും ദേവസ്വം ബോർഡ് അറിയിച്ചു.\nകണ്ണൂർ പറശ്ശിനിക്കടവ് മുത്തപ്പൻ\nനിത്യ പൂജകളും നിർത്തലാക്കി\nഎല്ലാ നിത്യ പൂജകളും


ഒറ്റനമ്പർ വാട്സാപ്; ഫോൺ നമ്പർ വെരിഫിക്കേഷനില്ലാതെ ഉപയോഗിക്കാം | WhatsApp Multi-Platform System | Manorama News\nഒറ്റനമ്പർ വാട്സാപ്; ഫോൺ നമ്പർ വെരിഫിക്കേഷനില്ലാതെ ഉപയോഗിക്കാം\nമനോരമ ലേഖകൻ August 02, 2019 10:15 AM IST\nഒരു മൊബൈൽ നമ്പർ ഉപയോഗിച്ച് ഉണ്ടാക്കുന്ന അക്കൗണ്ട് വിവിധ ഓപ്പറേറ്റിങ് സിസ്റ്റങ്ങളിലുള്ള വാട്സാപ്പിൽ ഉപയോഗിക്കാൻ വഴിതുറക്കുന്ന മൾട്ടി പ്ലാറ്റ്ഫോം സംവിധാനത്തിലേക്കു മാറാൻ വാട്സാപ് തയാറെടുക്കുന്നു. നിലവിൽ, ഒന്നിലേറെ ഫോണുകൾ ഉപയോഗിക്കുന്നവർ എല്ലാ ഫോണിലും വാട്സാപ് ഉപയോഗിക്കാൻ ഈ നമ്പറുകളിലെല്ലാം വെവ്വേറെ വാട്സാപ് അക്കൗണ്ടുകളുണ്ടാക്കേണ്ടതുണ്ട്. ആശയവിനിമയം സങ്കീർണമാക്കുന്ന ഈ പ്രക്രിയ പലർക്കും വലിയ ബുദ്ധിമുട്ടാണ്.\nഐഫോണിലും ആൻഡ്രോയ്ഡിലുമൊക്കെ പ്രവർത്തിക്കുന്ന വാട്സാപ് ഒന്നു തന്നെയാണെങ്കിലും ആപ്പിന്റെ ഘടന വ്യത്യസ്തമാണെന്നതു കൊണ്ടാണ് ഓരോ പ്ലാറ്റ്ഫോമിനും ഓരോ വാട്സാപ്പും ഓരോ അക്കൗണ്ടും വേണ്ടിവരുന്നത്. ജിമെയിൽ പോലെ, ഒറ്റ അക്കൗണ്ട് കൊണ്ട് എല്ലാ പ്ലാറ്റ്ഫോമിലും പ്രവർത്തിക്കുന്ന മൾട്ടി പ്ലാറ്റ്ഫോം സംവിധാനത്തിലേക്കു വാട്സാപ് മാറണമെന്നത് ഉപയോക്താക്കളുടെ വർഷങ്ങളായുള്ള ആവശ്യമാണ്. ഒടുവിൽ ആ ആവശ്യം വാട്സാപ് യാഥാർഥ്യമാക്കുകയാണ്. ഒറ്റ നമ്പറിൽ വെരിഫൈ ചെയ്താൽ വിവിധ പ്ലാറ്റ്ഫോമുകളിലും ഉപകരണങ്ങളിലും ഉപയോഗിക്കാൻ ഏറെ കാത്തിരിക്കേണ്ടി വരില്ല.\nനിലവിൽ ഐഫോണിൽ ഉപയോഗിക്കുന്ന നമ്പർ ഉപയോഗിച്ച് ആൻഡ്രോയ്ഡ് ഫോണിൽ ലോഗിൻ ചെയ്താൽ ഐഫോണിലെ വാട്സാപ് ലോഗൗട്ട് ആകും. അതായത് ഒരേ സമയം ഒരു പ്ലാറ്റ്ഫോമിൽ മാത്രമേ ആപ്പ് പ്രവർത്തിക്കുകയുള്ളൂ. ഫോണിൽ നിന്ന് ക്യൂആർ കോഡ് സ്കാൻ ചെയ്ത് വെബ് ബ്രൗസറിലും കൂടി ഉപയോഗിക്കാൻ കഴിയുന്ന വാട്സാപ് വെബ് മാത്രമാണ് ഇതിനൊരപവാദം. അപ്പോഴും ഫോൺ അരികിലുണ്ടാകണം. മൾട്ടി പ്ലാറ്റ്ഫോം സംവിധാനത്തിലേക്കു മാറുന്നതോടെ ഒരു അക്കൗണ്ട് വഴി ഫോൺ നമ്പർ വെരിഫിക്കേഷൻ ഇല്ലാതെ വിവിധ പ്ലാറ്റ്ഫോമുകളിൽ വാട്സാപ് ഉപയോഗിക്കാനാവും.\nവിൻഡോസ്, മാക് എന്നിവയുൾപ്പെടെയുള്ള പ്ലാറ്റ്ഫോമുകളിലും ഫോണിലെ വാട്സാപ് ലോഗൗട്ട് ചെയ്യാതെ തന്നെ വാട്സാപ് ഉപയോഗിക്കാനാവും. ആൻഡ്രോയ്ഡിനും ഐഫോണിനും വെവ്വേറെ അക്കൗണ്ടുകളും വേണ്ടിവരില്ല. ജിയോ ഫോൺ പ്രവർത്തിക്കുന്ന കയ് ഓപ്പറേറ്റിങ് സിസ്റ്റത്തിൽ വാട്സാപ് കഴിഞ്ഞയാഴ്ച റിലീസ് ചെയ്തത് മാറ്റത്തിന്റെ തുടക്കമാണ്. ജിയോ ഫോണിൽ നേരത്തെ തന്നെ വാട്സാപ് ലഭ്യമാണെങ്കിലും കയ് സ്റ്റോറിൽ കഴിഞ്ഞ ദിവസമാണ് എത്തിയത്. ഇതോടെ നോക്കിയ ബനാന ഫോൺ ഉൾപ്പെടെ കയ് ഒഎസിൽ പ്രവർത്തിക്കുന്ന ഫോണുകളിലും വാട്സാപ് ഉപയോഗിക്കാനാകും.


മരണത്തിൽ നിന്ന് ആളുകളെ രക്ഷിച്ച 15 മൃഗങ്ങൾ - 2021\nഡോക്റ്റർമാർ കയ്യൊഴിഞ്ഞ യുവതിയെ രക്ഷിച്ചത് ഖുർആൻ | അമേരിക്കയിൽ ഡോക്റ്റർമാർ ഇസ്ലാം സ്വീകരിച്ചത് ഇങ്ങനെ\nമരണത്തിൽ നിന്ന് ആളുകളെ രക്ഷിച്ച 15 മൃഗങ്ങൾ\nഞങ്ങളുടെ ചെറിയ സഹോദരന്മാർ സുഹൃത്തുക്കൾ മാത്രമല്ല, അർപ്പണബോധമുള്ള സഖാക്കളും, ഉടമയുടെ സഹായത്തിന് തയ്യാറാണ്. മൃഗങ്ങളെ മെരുക്കിയ ആളുകളുടെ ജീവൻ രക്ഷിച്ച കേസുകളുണ്ട്, ചിലപ്പോൾ സ്വന്തം ജീവൻ പോലും ബലിയർപ്പിക്കുന്നു. മൃഗങ്ങളെ രക്ഷപ്പെടുത്തുന്നതിന്റെ അതിശയകരവും ഹൃദയസ്പർശിയായതുമായ കഥകൾ ഞങ്ങളുടെ ലേഖനത്തിൽ ഞങ്ങൾ വിവരിച്ചു.\nസ്നോസി പൂച്ച സ്ഫോടനത്തിന് തൊട്ടുമുമ്പ് ഉടമകളെ ഉണർത്തി\nഗോൾഡൻ റിട്രീവർ എയ്ഞ്ചൽ ഒരു കുട്ടിയെ ഒരു കൊഗറിൽ നിന്ന് രക്ഷിച്ചു\nഉടമയ്ക്ക് ഹൃദയാഘാതം ഉണ്ടായപ്പോൾ പിഗ് ലുലു രക്ഷക്കെത്തി.\nറാബിറ്റ് ഡോറി അടിയന്തരാവസ്ഥയെക്കുറിച്ച് ഹോസ്റ്റസിനെ അറിയിച്ചു\nഡോൾഫിനുകൾ ഒരു കായികതാരത്തെ സ്രാവിൽ നിന്ന് സംരക്ഷിക്കുന്നു\nടോബി നായ ഹോസ്റ്റസിനെ മരണത്തിൽ നിന്ന് രക്ഷിച്ചു\nവില്ലി ക്വേക്കർ കിളി പെൺകുട്ടികളെ ശ്വാസം മുട്ടിക്കുന്നതിനെക്കുറിച്ച് മുതിർന്നവരോട് പറയുന്നു\nഡോബർമാൻ ഖാൻ ഒരു കുട്ടിയെ പാമ്പിന്റെ ആക്രമണത്തിൽ നിന്ന് സംരക്ഷിച്ചു\nസായുധ കുറ്റവാളികളിൽ നിന്ന് ഉടമകളെ പ്രതിരോധിക്കാൻ പിറ്റ്ബുൾ കിലോ തിരക്കി.\nന്യൂഫ ound ണ്ട് ലാൻഡ് ടംഗ് 92 പേരെ രക്ഷിച്ചു\nകോക്കർ സ്പാനിയൽ ഹണി അപകടസ്ഥലത്ത് സഹായം കൊണ്ടുവന്നു\nബീവറുകൾ ഒരു അനാഥനെ തണുത്ത മരണത്തിൽ നിന്ന് രക്ഷിച്ചു\nനോഹ ദി ഷെപ്പേർഡ് ഡോഗ് തന്റെ ഉടമകൾക്കായി സ്വയം ബലിയർപ്പിച്ചു\nബോർഡർ കോളി പെയ്‌സർ ഒരു കരടിയെ അതിന്റെ ഉടമയെ രക്ഷിക്കാൻ ആക്രമിച്ചു\nഗോറില്ല ബിന്തി ജുവ മൂന്ന് വയസുള്ള ആൺകുട്ടിയെ ബന്ധുക്കളിൽ നിന്ന് രക്ഷിച്ചു\nസ്‌ഫോടനത്തിന് തൊട്ടുമുമ്പ് ക്യാറ്റ് ഷ്‌ന au സി ഉടമകളെ ഉണർത്തി\n2007 ൽ, യുണൈറ്റഡ് സ്റ്റേറ്റ്സിൽ, ഒരു പൂച്ച ഉടമകളെ ചില മരണത്തിൽ നിന്ന് രക്ഷിച്ചു. അർദ്ധരാത്രിയിൽ, ട്രൂഡിയും ഗ്രെഗ് ഗൈയും ഇതിനകം ഉറങ്ങിക്കിടക്കുമ്പോൾ, മാറൽ ജീവൻ പെട്ടെന്ന് കട്ടിലിലേക്ക് കയറി ഹോസ്റ്റസിനെ സജീവമായി ഉണർത്താൻ തുടങ്ങി. ആദ്യം, ട്രൂഡി അവളുടെ മുഖത്ത് മൃദുവായ കൈകളുടെ സ്പർശനത്തോട് പ്രതികരിച്ചില്ല, പക്ഷേ പിന്നീട് ഷ്‌ന au സിയുടെ പെരുമാറ്റം അവൾക്ക് വിചിത്രമായി തോന്നി. ഭർത്താവിനെ ഉണർത്താനും അവളുടെ ഉത്കണ്ഠയുടെ കാരണം അവനോട് പറയാനും അവൾ തീരുമാനിച്ചു. എന്താണ് സംഭവിച്ചതെന്ന് പരിശോധിക്കാൻ ഗ്രെഗ് പോയി, ബേസ്മെന്റിൽ ഒരു ഗ്യാസ് പൈപ്പ് പൊട്ടിത്തെറിച്ചതായി കണ്ടെത്തി, ഈ അപകടം ഉടൻ തന്നെ ഒരു സ്ഫോടനത്തിലേക്ക് നയിച്ചേക്കാം.\nസംഭവസ്ഥലത്തെത്തിയ രക്ഷാപ്രവർത്തകർ ഇത് സ്ഥിരീകരിച്ചു. അരമണിക്കൂറിനുശേഷം ഷ്‌ന au സി ഓടിയെത്തിയിരുന്നെങ്കിൽ, മൂന്നുപേരും വായുവിലേക്ക് പറക്കുമായിരുന്നു. പിന്നീട്, ഉടമകളെ രക്ഷിച്ചതിന്, പൂച്ചയ്ക്ക് സിറ്റി അനിമൽ ഫണ്ടിൽ നിന്ന് പർപ്പിൾ പാവ് അവാർഡ് ലഭിച്ചു.\n2010 ലെ ശൈത്യകാലത്ത് കാനഡയിൽ നിന്നുള്ള ഓസ്റ്റിൻ എന്ന കൗമാരക്കാരൻ വിറക് എടുക്കാൻ കാട്ടിലേക്ക് പോയി. അവനോടൊപ്പം അവന്റെ വിശ്വസ്തനായ സുഹൃത്ത് പോയി - ഏഞ്ചൽ എന്ന നായ. ആൺകുട്ടി തന്റെ വളർത്തുമൃഗത്തിന്റെ പെരുമാറ്റം വിചിത്രമായി കണ്ടെത്തി: വൈകുന്നേരം മുഴുവൻ അയാൾക്ക് എങ്ങനെയെങ്കിലും വിഷമമുണ്ടെന്ന് തോന്നി, പതിവുപോലെ പെരുമാറി. കാട്ടിലേക്ക് നടക്കുമ്പോൾ, ഉടമയിൽ നിന്ന് ഏതാനും മീറ്റർ അകലെയുള്ള ഒരു കൊഗർ നായ ശ്രദ്ധിച്ചു. അവൾ ചാടാൻ പോവുകയായിരുന്നു, പക്ഷേ ഓസ്റ്റിനെ സംരക്ഷിക്കാൻ എയ്ഞ്ചൽ ഓടിയെത്തി വേട്ടക്കാരന്റെ പിടി പിടിച്ചു.\nപ്യൂമയെ വെടിവച്ച പോലീസുകാരനായിരുന്നില്ലെങ്കിൽ ഈ കഥ എങ്ങനെ അവസാനിക്കുമായിരുന്നുവെന്ന് അറിയില്ല. ഏറ്റുമുട്ടലിൽ നായയ്ക്ക് അല്പം കഷ്ടതയുണ്ടായെങ്കിലും താമസിയാതെ സുഖം പ്രാപിച്ചു. നായയുടെ വിശ്വസ്തതയെക്കുറിച്ച് തനിക്ക് വീണ്ടും ബോധ്യമുണ്ടെന്നും അദ്ദേഹത്തെ കൂടുതൽ സ്നേഹിക്കുന്നുവെന്നും ഓസ്റ്റിൻ സമ്മതിച്ചു.\nഉടമയ്ക്ക് ഹൃദയാഘാതം ഉണ്ടായപ്പോൾ പിഗ് ലുലു രക്ഷാപ്രവർത്തനത്തിനെത്തി\nലുലു എന്ന വലിയ പന്നിയും അവളുടെ ഉടമ ജോ ആനും ഒരു അത്ഭുതകരമായ കഥ സംഭവിച്ചു. വേലിക്ക് പിന്നിൽ പന്നിയിറങ്ങുമ്പോൾ സ്ത്രീക്ക് പെട്ടെന്ന് ഹൃദയാഘാതം സംഭവിച്ചു. എന്തോ കുഴപ്പം ഉണ്ടെന്ന് മൃഗം തിരിച്ചറിഞ്ഞു, വേലി മറികടന്ന് സഹായം തേടി ഓടി.ഒരു മണിക്കൂറോളം പന്നി ഉടമയുടെ അടുത്തേക്ക് ഓടി, തുടർന്ന് ട്രാക്കിലേക്ക്, ഒരു അത്ഭുതത്തിനായി കാത്തിരിക്കുന്നു. അത്ഭുതം സംഭവിച്ചു. ദേശീയപാതയിലെ കാറുകളിലൊന്ന് നിർത്തി ഡ്രൈവർ പരിഭ്രാന്തരായ പന്നിയെ പിന്തുടർന്നു. രോഗിയായ സ്ത്രീയെ കണ്ടെത്തിയ അദ്ദേഹം ഉടൻ ആംബുലൻസിനെ വിളിച്ചു. ജോയെ ആശുപത്രിയിലെത്തിച്ചയുടനെ പൂർണ്ണ ആരോഗ്യത്തോടെ നാട്ടിലേക്ക് മടങ്ങി.\nറാബിറ്റ് ഡോറി ഹോസ്റ്റസിനെ അടിയന്തിരാവസ്ഥയെക്കുറിച്ച് അറിയിച്ചു\nസൈമണും വിക്ടോറിയ സ്റ്റെഗാളും മുയലിനെ അവരുടെ വളർത്തുമൃഗമായി തിരഞ്ഞെടുത്തു. ഒരിക്കൽ മുയലിന്റെ ഉടമയ്ക്ക് ഒരു ദൗർഭാഗ്യം സംഭവിച്ചു - അയാൾ ഒരു ഹൈപ്പോഗ്ലൈസെമിക് കോമയിൽ അകപ്പെട്ടു. ഒന്നുകിൽ ഭാഗ്യവശാൽ അല്ലെങ്കിൽ നിർഭാഗ്യവശാൽ, ആ സമയത്ത് സൈമൺ കട്ടിലിൽ കിടക്കുകയായിരുന്നു, അതിനാൽ എന്തോ കുഴപ്പമുണ്ടെന്ന് ഭാര്യ സംശയിച്ചില്ല. ഭർത്താവ് ഉറങ്ങിപ്പോയെന്ന് തീരുമാനിച്ച വിക്ടോറിയ തന്റെ ബിസിനസ്സ് തുടർന്നു. എന്നിരുന്നാലും, ഭയങ്കരമായ എന്തോ സംഭവിച്ചുവെന്ന് ഡോറി ഉടനെ മനസ്സിലാക്കി, ഉടമയുടെ നേരെ കയറി, അയാളുടെ കൈകളാൽ അയാളുടെ മുഖത്ത് കുത്താൻ തുടങ്ങി, അവനെ പുനരുജ്ജീവിപ്പിക്കാൻ ശ്രമിക്കുന്നതുപോലെ. മുയലിന്റെ ഈ പെരുമാറ്റം വിക്ടോറിയയെ ലജ്ജിപ്പിച്ചു, അവൾ ഡോക്ടർമാരെ വിളിക്കാൻ തിടുക്കപ്പെട്ടു.\nസൈമണിനെ രക്ഷപ്പെടുത്തി, ഡോറിക്ക് പെറ്റ് റാബിറ്റ് പ്രൊട്ടക്ഷൻ അസോസിയേഷനിൽ അംഗത്വം ലഭിച്ചു.\nഡോൾഫിനുകൾ ഒരു കായികതാരത്തെ ഒരു സ്രാവിൽ നിന്ന് സംരക്ഷിക്കുന്നു\nകാലിഫോർണിയയിലെ ഒരു വലിയ വെള്ള സ്രാവിനെ ആക്രമിച്ചപ്പോൾ സീസൺ സർഫർ ടോഡ് ആൻഡ്രിസ് തന്റെ പ്രിയപ്പെട്ട കാര്യം ചെയ്യുകയായിരുന്നു. വേവ്ബ്രേക്കറിന് ഒന്നിലധികം ലഭിച്ചുകേടായതിനാൽ പെട്ടെന്ന് ഒരു ഡോൾഫിനുകളുടെ ആട്ടിൻകൂട്ടത്താൽ വലയം ചെയ്യപ്പെടുകയും ഒരു സ്രാവിനെ ഓടിക്കുകയും ചെയ്തപ്പോൾ രക്ഷപ്പെടാൻ പ്രതീക്ഷിച്ചില്ല.\nകടുത്ത ബലഹീനതയും രക്തനഷ്ടവും ഉണ്ടായിരുന്നിട്ടും, ഡോൾഫിനുകൾ ഒരു ഇറുകിയ മോതിരം സംഘടിപ്പിച്ച ടോഡ് കരയിലെത്തി. മൃഗങ്ങൾ യുവാവിനൊപ്പം തീരത്തേക്ക് പോയി, തുടർന്ന് അവനെ ആശുപത്രിയിലേക്ക് കൊണ്ടുപോയി.\n45 കാരനായ ഡെബി പാർ‌ക്കുർസ്റ്റിന്റെ ഉച്ചഭക്ഷണം ടോബി എന്ന ഗോൾഡൻ റിട്രീവറിനായിരുന്നില്ലെങ്കിൽ അത് ദുരന്തത്തിൽ അവസാനിക്കാമായിരുന്നു. ആപ്പിൾ ഒരു ചെറിയ കഷണത്തിൽ സ്ത്രീ ശ്വാസം മുട്ടിച്ചു. ഒരു ചുമയ്ക്ക് പകരം ശ്വാസംമുട്ടൽ നൽകി: അവൾ ശ്വാസം മുട്ടിക്കാൻ തുടങ്ങി.\nഅവളുടെ നായയല്ലാതെ സമീപത്ത് ആരുമുണ്ടായിരുന്നില്ല. അയാൾ ഹോസ്റ്റസിന്റെ അടുത്തേക്ക് ഓടി, അവളെ തട്ടി അവളുടെ നെഞ്ചിൽ കൈകാലുകൾ അമർത്തിത്തുടങ്ങി , ഹെയ്‌ംലിച്ചിന്റെ പ്രശസ്തമായ ട്രിക്ക് പോലെ എന്തെങ്കിലും ചെയ്യുന്നു. നായയ്ക്ക് എവിടെ നിന്ന് അത്തരം അറിവ് ലഭിച്ചുവെന്ന് ആർക്കും അറിയില്ല, പക്ഷേ ടോബിയാണ് ഉടമയെ മരണത്തിൽ നിന്ന് രക്ഷിച്ചത്.\nഅമ്മയും നാനിയും വീട്ടുജോലിയുടെ തിരക്കിലായിരിക്കുമ്പോൾ രണ്ട് വയസ്സുള്ള ഹന്നാ കുസ്ക് ഭക്ഷണം കഴിച്ചു. പെൺകുട്ടി പെട്ടെന്ന് ശ്വാസം മുട്ടിച്ച് ശ്വാസം മുട്ടിക്കാൻ തുടങ്ങി, സംസാരിക്കുന്ന തത്ത വില്ലി ക്വേക്കർ അവളെ രക്ഷിച്ചു. കുഞ്ഞിന് സുഖമില്ലെന്ന് കണ്ട് അയാൾ അലറി: അമ്മ, അമ്മ, കുട്ടി!\nരണ്ട് സ്ത്രീകളും തൽക്ഷണം ശബ്ദത്തോട് പ്രതികരിക്കുകയും അടുക്കളയിലേക്ക് ഓടുകയും ഹന്നയ്ക്ക് പ്രഥമശുശ്രൂഷ നൽകുകയും ചെയ്തു. കിളി വില്ലി ക്വേക്കർ നഗരത്തിലുടനീളം പ്രശസ്തനായി, റെഡ് ക്രോസിന്റെ ശാഖയിൽ നിന്ന് ജീവൻ രക്ഷിക്കാനുള്ള അവാർഡ് ലഭിച്ചു.\nഡോബർമാൻ ഖാൻ കുട്ടിയെ പാമ്പുകളുടെ ആക്രമണത്തിൽ നിന്ന് സംരക്ഷിച്ചു\nഡോബർമാൻ ഖാൻ ഒരു കുടുംബത്തെ കണ്ടെത്തി, അതിൽ 1.5 വയസ്സ് പോലും തികാത്ത ഒരു കുട്ടി ഉണ്ടായിരുന്നുചെറുപ്പത്തിൽ. ലിറ്റിൽ ഷാർലറ്റ് വീട്ടുമുറ്റത്ത് കളിച്ചുകൊണ്ടിരുന്നു, നായ പെട്ടെന്നു നിർത്തി അലറാൻ തുടങ്ങിയപ്പോൾ തന്റെ പുതിയ വീടിനെക്കുറിച്ച് അറിയാൻ തുടങ്ങി. ആക്രമിക്കാൻ പദ്ധതിയിട്ടിരുന്ന പുല്ലിൽ ഒരു തവിട്ടുനിറത്തിലുള്ള രാജ പാമ്പ് ഒളിച്ചിരിക്കുകയാണെന്ന് മനസ്സിലായി.\nഖാൻ ഓടി പാമ്പിനും ഷാർലറ്റിനുമിടയിൽ നിന്നുകൊണ്ട് പെൺകുട്ടിയെ തള്ളിമാറ്റാൻ ശ്രമിച്ചു. അയാൾ പരാജയപ്പെട്ടു, തുടർന്ന് കുട്ടി ഇരിക്കുന്ന ഡയപ്പറിൽ പല്ലുകൾ പിടിച്ച് കുഞ്ഞിനെ ഒരു മീറ്റർ പിന്നിലേക്ക് നീക്കി. നായയുടെ മൂർച്ചയുള്ള ചലനത്താൽ പാമ്പിനെ ഭയപ്പെടുത്തി അവളുടെ കൈ കടിച്ചു. നായയ്ക്ക് വേദനയുണ്ടെന്ന് മുതിർന്നവർ കണ്ടപ്പോൾ, അവർ വെറ്റിനറി പരിചരണം നൽകുന്നത് ശ്രദ്ധിച്ചു, ഹാൻ വേഗത്തിൽ സുഖം പ്രാപിച്ചു.\nസായുധ കുറ്റവാളികളിൽ നിന്ന് ഉടമകളെ പ്രതിരോധിക്കാൻ പിറ്റ്ബുൾ കിലോ പാഞ്ഞു\nജസ്റ്റിൻ ബെക്കർ തന്റെ പ്രണയിനിയുമായി വീട്ടിലുണ്ടായിരുന്നു, വാതിലിൽ അപ്രതീക്ഷിതമായി മുട്ടി. ഉമ്മരപ്പടിക്ക് സമീപം നിൽക്കുന്ന ഒരു ചെറുപ്പക്കാരൻ സ്വയം ഒരു കൊറിയർ എന്ന് സ്വയം പരിചയപ്പെടുത്തുകയും പാർസൽ സ്വീകരിക്കുന്നതിന് ഒപ്പിടാൻ ആവശ്യപ്പെടുകയും ചെയ്തു. ഇപ്പോൾ ക്ഷണിക്കപ്പെടാത്ത അതിഥി തന്റെ പേന എഴുതുന്നത് നിർത്തിയതായും ആതിഥേയരോട് അവ ഉപയോഗിക്കാൻ ആവശ്യപ്പെട്ടതായും പരാതിപ്പെട്ടു.\nജസ്റ്റിൻ തന്റെ വീട് കൊള്ളയടിക്കാൻ ഒരുങ്ങുന്നതിനിടെ ഹാൻഡിൽ എടുക്കാൻ പോയി. ഡെലിവറി മാൻ ആയുധധാരിയായതുകൊണ്ട് കിലോ എന്ന കുഴി കാള ഉടൻ തന്നെ കവർച്ചക്കാരന്റെ നേരെ പാഞ്ഞെങ്കിലും അയാൾ വെടിയുതിർത്തു. ദൗർഭാഗ്യവശാൽ, ബുള്ളറ്റിന് നായയ്ക്ക് ചെറിയ കേടുപാടുകൾ സംഭവിക്കുകയും പ്രധാനപ്പെട്ട അവയവങ്ങൾക്ക് കേടുപാടുകൾ സംഭവിച്ചിട്ടില്ല. പിറ്റ്ബുളിന് സമയബന്ധിതമായ സഹായം ലഭിക്കുകയും മൂന്ന് ദിവസത്തിനുള്ളിൽ പൂർണമായി സുഖം പ്രാപിക്കുകയും ചെയ്തു.\n1919 ൽ എത്തി എന്ന കപ്പൽ ഒരു കൊടുങ്കാറ്റിന്റെ മധ്യത്തിൽ പാറകളിൽ തട്ടി. നൂറോളം നാവികരും ടാങ് എന്ന ന്യൂഫ ound ണ്ട് ലാൻഡും ഉണ്ടായിരുന്നു. രക്ഷിക്കപ്പെടാൻ, കയറിന്റെ അവസാനം കരയിലേക്ക് എത്തിക്കേണ്ടത് ആവശ്യമാണ്, അവിടെ ആളുകൾക്ക് സ്കൂളറിനെ നിലത്തേക്ക് വലിച്ചിടാം. ഒരു നാവികൻ നീന്താൻ ശ്രമിച്ചപ്പോൾ പാറകളിൽ തട്ടി മരിച്ചു. അപ്പോൾ കയർ നായയ്ക്ക് കൈമാറി.\nടാങ് പല്ലുകൾക്കിടയിൽ കയറിൽ പിടിച്ച് കരയിലേക്ക് നീന്തി. ജോലിക്കാരെ അത്ഭുതപ്പെടുത്തിക്കൊണ്ട്, പല്ലിൽ കയറു പിടിച്ച് വരണ്ട ഭൂമിയിലെത്താൻ അദ്ദേഹത്തിന് കഴിഞ്ഞു. നായയുടെ നൈപുണ്യത്തിനും ധൈര്യത്തിനും നന്ദി, എല്ലാ 92 നാവികരും രക്ഷപ്പെട്ടു.\nബ്യൂട്ടി ഹണി തന്റെയും യജമാനനായ മൈക്കിളിന്റെയും ജീവൻ രക്ഷിച്ചപ്പോൾ5മാസം മാത്രമേ ഉണ്ടായിരുന്നുള്ളൂ. എസ്‌യുവി ഓടിച്ചിരുന്ന ഇവർക്ക് കാർ അപകടത്തിൽ പെട്ടു. കോക്ക്പിറ്റിൽ നിന്ന് പുറത്തുകടക്കുക അസാധ്യമായിരുന്നു, മൈക്കിളിന് ഒരു ആശയം ഉണ്ടായിരുന്നു, അത് അദ്ദേഹത്തിന് ഭ്രാന്താണെന്ന് തോന്നുന്നു. എന്നിരുന്നാലും, അദ്ദേഹം ഒരു റിസ്ക് എടുത്ത് നായയെ കാറിനു വെളിയിൽ എത്തിക്കാൻ എല്ലാ ശ്രമങ്ങളും നടത്തി.\nസഹായം തേടി ഹാനി പുറത്തേക്കിറങ്ങി, സമീപത്ത് നടക്കുന്ന ഒരാളെ സംഭവസ്ഥലത്തേക്ക് നയിച്ചു. കോക്കർ സ്പാനിയലിന്റെ ചാതുര്യത്തിനും അപരിചിതന്റെ പ്രതികരണത്തിനും നന്ദി മാത്രമാണ് മൈക്കിളിന് കാറിൽ നിന്നിറങ്ങിയത്.\nറയൽ ഗിൻഡൺ എന്ന ഒരു കൊച്ചുകുട്ടി മാതാപിതാക്കളോടൊപ്പം ക്യാമ്പിംഗ് പോയി. ആവേശകരമായ യാത്ര ദുരന്തമായി മാറി, റയലിന്റെ മാതാപിതാക്കൾ ഒരു അപകടത്തിൽ മരിച്ചു. രാത്രി അടുത്തുവരികയായിരുന്നു, ആൺകുട്ടിക്ക് നിലത്ത് ഉറങ്ങാൻ കിടക്കുകയല്ലാതെ മറ്റൊരു മാർഗവുമില്ല. പുല്ലിൽ തൊട്ടയുടനെ, തൊട്ടടുത്ത് ഒരു രോമമുള്ള ശരീരം അയാൾക്ക് അനുഭവപ്പെട്ടു.\nരാവിലെ, ആൺകുട്ടി തന്റെ ചുറ്റും മൂന്ന് കാട്ടുതീകളെ കണ്ടെത്തി: രാത്രി മുഴുവൻ അവനെ ചൂടാക്കിയത് അവരാണ്. ബീവറുകൾ ഇല്ലായിരുന്നെങ്കിൽ, മിക്കവാറും കുട്ടി തണുപ്പിൽ നിന്ന് മരിക്കുമായിരുന്നു.\nഷെപ്പേർഡ് നോയ് തന്റെ ഉടമകൾക്കായി സ്വയം ത്യാഗം ചെയ്തു\n2014-ൽ അറ്റ്ലാന്റയിൽ നിന്നുള്ള ഒരു കുടുംബം ഒരു ഷോപ്പിംഗ് മാളിൽ പോയി, അവരോടൊപ്പം നോഹ എന്ന ജർമ്മൻ ഇടയനെ കൊണ്ടുപോയി. എല്ലാവരും കാറിലായിരിക്കുമ്പോൾ, അജ്ഞാതനായ ഒരാൾ കാറിൽ വെടിവയ്ക്കുകയായിരുന്നു. കുറ്റവാളിയുടെ പദ്ധതികൾ മനസിലാക്കിയ നായ സ്വയം വെടിയുണ്ടകൾക്കകത്ത് എറിയുകയും ഉടമകളെ മരണത്തിൽ നിന്ന് സംരക്ഷിക്കുകയും ചെയ്തു.\nസായുധ കൊള്ളക്കാരൻ ഒളിക്കാൻ ശ്രമിച്ചതിന് ശേഷം നോഹ കാറിന്റെ വിൻഡോയിൽ നിന്ന് ചാടി ശത്രുവിനെ പിടിക്കാൻ തുടങ്ങി. നിർഭാഗ്യവശാൽ, അവൻ വിജയിച്ചില്ല, കാരണം നായയുടെ പകുതിയും അബോധാവസ്ഥയിലായി.\nനായയുടെ മരണശേഷം, കുടുംബം സിസിടിവി ദൃശ്യങ്ങൾ നോക്കിയപ്പോൾ നോഹ തങ്ങൾക്കുവേണ്ടി ജീവൻ ബലിയർപ്പിച്ചുവെന്ന് മനസ്സിലാക്കി.\nകാനഡയിലെ ഒരു പട്ടണത്തിൽ, റീഡ് റോബർട്ട്സ് തന്റെ നാല് കാലുകളുള്ള സുഹൃത്ത് പെയ്‌സർ എന്ന നായയുമായി കാട്ടിൽ ഒരു ജോഗ് ക്രമീകരിച്ചു. പെട്ടെന്നു രണ്ടു കുട്ടികളുള്ള വിശന്ന കരടി കുറ്റിക്കാട്ടിൽ നിന്ന് പ്രത്യക്ഷപ്പെട്ടു, ആക്രമിക്കാൻ തയ്യാറായി.\nബോർഡർ കോളി ഹിറ്റ് എടുത്ത് കരടിയെ പല്ലുകൊണ്ട് പിടിച്ചു. ഈ സമയത്ത്, റീഡ് ഫോണിനായി അടിയന്തിര സേവനങ്ങളെ വിളിക്കാൻ തിരക്കി. രക്ഷാപ്രവർത്തകരെ അത്ഭുതപ്പെടുത്തിയത് നായയ്ക്ക് വേട്ടക്കാരിൽ നിന്ന് രക്ഷപ്പെട്ട് ജീവനോടെ തുടരാൻ കഴിഞ്ഞു എന്നതാണ്.\nഗോറില്ല ബിന്തി ജുവ മൂന്ന് വയസുള്ള ആൺകുട്ടിയെ ബന്ധുക്കളിൽ നിന്ന് രക്ഷപ്പെടുത്തി\n1996 ൽ, ഒരു കൊച്ചുകുട്ടി മാതാപിതാക്കളോടൊപ്പം മൃഗശാലയിലേക്ക് പോയി, അവിടെ6മീറ്റർ ഉയരത്തിൽ നിന്ന് കുരങ്ങുകളുള്ള ഒരു അവിയറിയിൽ ആകസ്മികമായി വീണു. മൂന്ന് വയസുള്ള കുട്ടിക്ക് ബോധം നഷ്ടപ്പെട്ടു, ഒരു പെൺ ഗോറില്ല അവനെ സഹായിച്ചു. അവൾ കുഞ്ഞിനെ കൈയ്യിൽ എടുത്ത് കെട്ടിപ്പിടിച്ചു, കൂട്ടിലുള്ള അയൽവാസികളോട് കുറ്റം ചെയ്യാതെ, പ്രവേശന കവാടത്തിലേക്ക് കൊണ്ടുപോയി, അവിടെ അവൾ അവനെ ശ്രദ്ധാപൂർവ്വം മൃഗശാലയിലെ ജീവനക്കാർക്ക് കൈമാറി.\ndog alerts residents to fire | നിരവധി ആളുകളുടെ ജീവന് രക്ഷിച്ച ആ നായ ഒടുവില് മരണത്തിന് കീഴടങ്ങി\nമുമ്പത്തെ പോസ്റ്റ് സ്ലിമ്മിംഗ് ബെല്ലി കോർസെറ്റ്: സവിശേഷതകളും ഉപയോഗ നിയമങ്ങളും\nഅടുത്ത പോസ്റ്റ് കുഞ്ഞുങ്ങളിൽ മൂക്ക് വൃത്തിയാക്കുന്നത് എങ്ങനെ?\nപ്രസവശേഷം ഏറ്റവും മികച്ച ഭക്ഷണക്രമം എന്താണ്?\nപ്രസവശേഷം വേഗത്തിൽ അതിന്റെ പഴയ രൂപത്തിലേക്ക് മടങ്ങുക എന്നത് ഓരോ സ്ത്രീയുടെയും സ്വപ്നമാണ്. നവജാതശിശുവിന്റെ ഭാരം, പ്രസവത്തിനു ശേഷമുള്ള മറുപിള്ള, അ...\nജിപ്‌സിയുടെ ഭാഗ്യം പറയുന്നതാണോ ഇത് വിശ്വസിക്കുന്നത്?\nജിപ്‌സി ദേശീയതയുടെ ഒരു പ്രതിനിധിയുടെ ഇരയുടെ മുന്നിൽ നടത്തുന്ന ഒരു മുഴുവൻ പ്രകടനമാണ് ജിപ്‌സി ഫോർച്യൂൺ-ടെല്ലിംഗ്. നിങ്ങളുടെ ബോധത്തെ അടിച്ചമർത്തുകയ...\nനെഗ്രസ്റ്റിൻ: മരുന്നിന്റെ സവിശേഷതകളും പാർശ്വഫലങ്ങളും\nസെന്റ് ജോൺസ് വോർട്ട് നെഗ്രസ്റ്റിൻ അടിസ്ഥാനമാക്കിയുള്ള ഒരു മരുന്ന് സെഡേറ്റീവ്, ആന്റീഡിപ്രസന്റ്, ആൻസിയോലൈറ്റിക് പ്രവർത്തനത്തിന്റെ ഒരു ടാബ്‌ലെറ്റ് ...\nഉറക്കത്തിൽ കാലുകളുടെ പേശികൾ കുറയുന്നത് എന്തുകൊണ്ട് ഇവ എങ്ങനെ കൈകാര്യം ചെയ്യണം\nകാലുകളിലെ മസിലുകൾ ഒരു സുഖകരമായ സംവേദനമല്ല. ഒരുപക്ഷേ അത്തരമൊരു പ്രശ്‌നം നേരിട്ട എല്ലാവരും ആശ്ചര്യപ്പെട്ടു: എന്തുകൊണ്ടാണ് ഉറക്കത്തിൽ കാലുകളുടെ പേശ...\nസ്ലിമ്മിംഗ് സ്ട്രെച്ചിംഗ്: വഴക്കവും ദൃ ness തയുംകായികവും ആരോഗ്യവും\nഏറ്റവും ചെറിയ പാഠങ്ങൾ: അക്ഷരങ്ങൾ പഠിക്കുകഞാൻ ഒരു അമ്മയാണ്!\nഒരു കുട്ടിയുടെ ചെവിക്ക് പിന്നിൽ പുറംതോട്ഞാൻ ഒരു അമ്മയാണ്!\nഷില്ലേഴ്സ് ടെസ്റ്റ്: ടെസ്റ്റിന്റെ സവിശേഷതകളും ഇനങ്ങളുംസ്ത്രീ ആരോഗ്യം\nമനോഹരവും ibra ർജ്ജസ്വലവുമായ മേക്കപ്പിനായി ഒരു ഐഷാഡോ പാലറ്റ് തിരഞ്ഞെടുക്കുന്നുആരോഗ്യവും സൗന്ദര്യവും\nരുചികരമായ ലഘുഭക്ഷണ മീറ്റ് പൈ പാചകക്കുറിപ്പുകൾരുചികരമായ പാചകം\nGommage മുഴുവൻ ശരീരത്തിനും അനുയോജ്യമാണ്ആരോഗ്യവും സൗന്ദര്യവും\nഒരു ദ്വാരം എങ്ങനെ തയ്യാം: ഹോസ്റ്റസ്, ഫാഷനിസ്റ്റുകൾ എന്നിവർക്കായുള്ള ടിപ്പുകൾകൈകൊണ്ട് ഉണ്ടാക്കി\nസമീകൃതാഹാരം കഴിക്കേണ്ടത് പ്രധാനമായിരിക്കുന്നത് എന്തുകൊണ്ട്?കായികവും ആരോഗ്യവും\nശരീരഭാരം കുറയ്ക്കാൻ നിങ്ങളെ എങ്ങനെ സഹായിക്കാം: സ്വയം വലിച്ചിടാൻ കഴിയാത്തവർക്കുള്ള നുറുങ്ങുകൾസൈക്കോളജി\nശ്വാസകോശ സംബന്ധമായ അസുഖങ്ങളുടെ ചികിത്സയിൽ ഫലപ്രദമായ പ്രതിവിധിയാണ് ഡയോക്സിഡിനൊപ്പം ശ്വസിക്കുന്നത്ആരോഗ്യവും സൗന്ദര്യവും\nഎൽഡെർബെറി ക്വാസിന്റെ ഉപയോഗപ്രദമായ ഗുണങ്ങളും പുളിച്ച പാനീയത്തിന്റെ സൂക്ഷ്മതയുംരുചികരമായ പാചകം\nഞങ്ങൾ സ്വന്തം കൈകൊണ്ട് കോട്ടേജ് അലങ്കരിക്കുന്നു: നുറുങ്ങുകളും തന്ത്രങ്ങളുംസുഖപ്രദമായ വീട്\nനിങ്ങളുടെ ആരോഗ്യത്തിന് ഹാനികരമാകാതിരിക്കാൻ ടർക്കി ചാറു എങ്ങനെ പാചകം ചെയ്യാം?രുചികരമായ പാചകം


Jeni is Megha now - Malayalam Filmibeat\nമീരയുടെ സഹോദരി മണിയുടെ നായിക\nമാര്‍ച്ച് 2, 2006\nദേശീയ അവാര്‍ഡ് ജേത്രി മീരാ ജാസ്മിന്റെ സഹോദരിയും മലയാള പ്രേക്ഷകരുടെ മനം കവരുക എന്ന മോഹവുമായി ബിഗ് സ്ക്രീനിലെത്തുന്നു. ടിവി സീരിയലുകളിലെ അഭിനയ പരിചയവുമായെത്തുന്ന ജെന്നി ജാസ്മിന് കലാഭവന് മണിയുടെ നായികയാണ് മലയാള സിനിമിയില് അരങ്ങേറ്റം കുറിക്കുന്നത്.\nജെന്നി എന്ന പേരില് തന്നെ ടിവി സീരിയലുകളില് അഭിനയിച്ചിരുന്ന ഈ നടി പേരു മാറ്റിയാണ് സിനിമയിലെത്തുന്നത്. മേഘ എന്ന പേരാണ് സിനിമയില് സ്വീകരിച്ചിരിക്കുന്നത്.\nകലാഭവന് മണി നായകനാവുന്ന രാവണന് എന്ന ചിത്രത്തിലൂടെയാണ് മേഘയുടെ സിനിമയിലെ അരങ്ങേറ്റം. ഒരു കോളജ് ലക്ചറര് ആയാണ് മേഘ ഈ ചിത്രത്തില് അഭിനയിക്കുന്നത്.\nതമിഴ് സിനിമയിലും ഭാഗ്യം പരീക്ഷിക്കുന്ന മേഘ സഹോദരിയുടെ വഴിയില് തന്നെയാണ് താനെന്ന് വ്യക്തമാക്കി കഴിഞ്ഞു. അതേ സമയം കുടുംബവഴക്കിനെ തുടര്‍ന്ന മീരയുമായി അകന്ന മേഘ സിനിമയില് സഹോദരിയോട് മത്സരിക്കാനൊന്നും താനില്ലെന്നും പറയുന്നു.


ഫാറൂഖ് അബ്ദുള്ള അറസ്റ്റിലായത് പിതാവ് ഷെയ്ഖ് അബ്ദുള്ള ഉണ്ടാക്കിയ കരിനിയമത്തില്; വീട് ജയിലാക്കി ഒരു മുറിയും ശുചിമുറിയും ഒഴിച്ചുള്ള മുറികള് പോലീസ് സീല് ചെയ്തു; കശ്മീരിലെ കുടുംബവാഴ്ചകള്‍ക്ക് കനത്തതിരിച്ചടി :: Janmabhumi Daily\nTuesday 17 September 2019 12:21 pm IST\nകശ്മീര്: നാഷണല് കോണ്‍ഫറന്‍സ് അധ്യക്ഷനും ജമ്മു കാശ്മീര് മുന് മുഖ്യമന്ത്രിയുമായ ഫാറൂഖ് അബ്ദുള്ള പോലീസ് അറസ്റ്റ് ചെയ്തത് അദ്ദേഹത്തിന്റെ പിതാവ് ഷെയ്ഖ് അബ്ദുള്ള കൊണ്ടു വന്ന 'നിയമമില്ലാത്ത നിയമം' എന്ന പ്രത്യേക നിയമംത്തിലൂടെ. സംസ്ഥാനത്തിന്റെ പൊതു സുരക്ഷക്ക് ഭീഷണിയാവുന്നവരെന്ന് കരുതുന്നവരെ രണ്ട് വര്‍ഷത്തോളം വിചാരണയില്ലാതെ തടവില് വയ്ക്കാന് അനുമതി നല്‍കുന്നതാണ് പൊതുസുരക്ഷാ നിയമം. ക്രമസമാധാന നിലയക്ക് ഭംഗമാവുന്ന രീതിയില് പ്രവര്‍ത്തിച്ചുവെന്നാണ് ഫറൂഖ് അബ്ദുള്ളയില് ആരോപിക്കപ്പെട്ടിരിക്കുന്ന പ്രധാന കുറ്റം.\n1978ലാണ് ഷെയ്ഖ് അബ്ദുള്ള സര്‍ക്കാര് ജമ്മു കാശ്മീര് പബ്ലിക് സേഫ്റ്റി ആക്ട് കൊണ്ടുവന്നത്. വിചാരണയില്ലാതെ രണ്ട് വര്‍ഷം വരെ വ്യക്തികളെ തടവില് വയ്ക്കാന് വ്യവസ്ഥയുള്ള ഈ നിയമത്തിലൂടെയാണ് ഫറൂഖ് അബ്ദുള്ള അറസ്റ്റിലായിരിക്കുന്നത്. ഇതോടെ പൊതു സുരക്ഷാ നിയമപ്രകാരം തടവിലായ ഫറൂഖ് അബ്ദുള്ളയുടെ വീട് ഇപ്പോള് ജയിലാണ്. ഒരു മുറിയും ശുചിമുറിയും മാത്രമാണ് ഫറൂഖ് അബ്ദുള്ളക്ക് ഇനി ഉപയോഗിക്കാന് സാധിക്കുക. വീട്ടിലെ മറ്റ് മുറികള് അടച്ചു. കശ്മീരിന്റെ പ്രത്യേകപദവി റദ്ദാക്കിയ സമയം മുതല് വീട്ടുതടങ്കലില് ആയപ്പോള് മുതല് ഒപ്പമുണ്ടായിരുന്ന പാചകക്കാരനെയും വീട് ജയില് ആയതോടെ പോലീസ് പറഞ്ഞയച്ചു.\nഫാറൂഖ് അബ്ദുള്ളയെ ഹാജരാക്കണം എന്ന് ആവശ്യപ്പെട്ട് എംഡിഎംകെ അധ്യക്ഷന് വൈക്കോ സുപ്രീം കോടതിയില് ഹേബിയസ് കോര്‍പ്പസ് ഹര്‍ജി ഫയല് ചെയ്തതിന് പിന്നാലെയാണ് പബ്ലിക് സേഫ്റ്റി ആക്ട് ചുമത്തിയുള്ള അറസ്റ്റ്. ആര്‍ട്ടിക്കിള് 370 പിന്‍വലിച്ചതിനു ശേഷം ഫാറൂഖ് അബ്ദുള്ളയെ അറസ്റ്റ് ചെയ്യുകയോ കസ്റ്റഡിയില് എടുക്കുകയോ ചെയ്തിട്ടില്ല എന്നാണ് കേന്ദ്ര ആഭ്യന്തര മന്ത്രി അമിത് ഷാ പാര്‍ലമെന്റില് പറഞ്ഞത്. ആര്‍ട്ടിക്കിള് 370 പ്രഖ്യാപിക്കുന്നതിന് മുമ്പായി പ്രധാനമന്ത്രി നരേന്ദ്ര മോദി, ഫാറൂഖ് അബ്ദുള്ളയെ നേരിട്ട് കണ്ട് സംസാരിച്ചിരുന്നതായുള്ള വിവരം നേരത്തെ പുറത്തുവന്നിരുന്നു.\n1990കളില് തീവ്രവാദ പ്രവര്‍ത്തനങ്ങള് കാശ്മീര് താഴ്‌വരയില് ശക്തമായ ശേഷം പോലീസും സുരക്ഷാസേനയും ഇത് വ്യാപകമായി ദുരുപയോഗം ചെയ്യുന്നതായി പരാതിയുണ്ടായി. അന്ന് കേന്ദ്ര ആഭ്യന്തര മന്ത്രിയായിരുന്ന മുഫ്തി മുഹമ്മദ് സയിദ് 1990ല് ആംഡ് ഫോഴ്‌സസ് സ്‌പെഷല് പവേഴ്‌സ് ആക്ട് എന്ന നിയമം കൊണ്ടുവന്നതോടെ പിഎസ്എയുടെ ദുരുപയോഗം കൂടി. 2012ല് നിയമത്തില് ഇളവുകള് കൊണ്ടുവന്നു. കര്‍ശന വ്യവസ്ഥകള് ഒഴിവാക്കി. ആദ്യ തവണ ചെയ്ത കുറ്റത്തിന് തന്നെ രണ്ട് വര്‍ഷത്തേയ്ക്ക് തടവിലിടാമെന്ന വ്യവസ്ഥ ആറ് മാസത്തേയ്ക്കാക്കി ചുരുക്കിയിരുന്നു.\nവിശപ്പ് അകറ്റാന് ഒരു രൂപ മതി: ഫാറൂഖ് അബ്ദുള്ള\nപോര്‍ക്കുളത്ത് സിപിഎം അക്രമം:2ബിജെപി പ്രവര്‍ത്തകര്‍ക്ക് പരിക്ക് കുന്നംകുളം: സിപിഎം അക്രമത്തില് ബിജെപി പോര്‍ക്കുളം കോളനി ബൂത്ത് പ്രസിഡണ്ട് നെന്മണിക്കര വീട്ടില് ശ്രീജിത്ത് (23), മാനാട്ടുകുളം വീട്ടില് ജിഷ്ണു (22) എന്നിവര്‍ക്ക് പരിക്കേറ്റു. തിങ്കളാഴ്ച രാത്രി പത്തുമണിയോടെയാണ് പോര്‍ക്കുളം കോളനി ഗ്രാമത്തില് സംഘര്‍ഷമുണ്ടായത്. സുഹൃത്തിന്റെ കെട്ടുനിറ കഴിഞ്ഞു ബൈക്കില് വരുമ്പോള് ശ്രീജിത്തിനെ ഒരു സംഘം സിപിഎം പ്രവര്‍ത്തകര് ചേര്‍ന്ന് ഇരുമ്പ് വടികൊണ്ട് കുത്തി താഴെയിടുകയായിരുന്നു. താഴെ വീണ ഇയാളെ ഇവര് ആക്രമിക്കാന് ശ്രമിക്കുകയും ഓടി രക്ഷപെട്ട ശ്രീജിത്ത് സഹായത്തിന് സുഹൃത്ത് ജിഷ്ണുവിനെ വിളിക്കുകയും ചെയ്തു. ഇതിനിടെ ഇവരുടെ അടുത്തെതിയ സംഘം ജിഷ്ണുവിനെയും സംഘം ആക്രമിച്ചു. ഇരുമ്പ് വടികൊണ്ടുള്ള അടി തടുക്കുന്നതിനിടയില് ജിഷ്ണുവിന്റെ വലതു കൈയ്യിലെ എല്ലിനു പൊട്ടലേറ്റിട്ടുണ്ട്. ഇവരെ കുന്നംകുളം താലുക്ക് ആശുപത്രിയില് പ്രവേശിപ്പിച്ചു. ഡിവൈ എഫ്‌ഐ നേതാവ് നിഖിലിന്റെ നേതൃത്വത്തിലാണ് ആക്രമണം നടത്തിയത.് പ്രദേശത്ത് നിരന്തരം ആക്രമണം അഴിച്ച് വിടുന്ന സിപിഎമ്മിനെതിരെ ബിജെപി പ്രവര്‍ത്തകര് പ്രതിഷേധ പ്രകടനം നടത്തി. സ്ഥലത്ത് പോലീസ് ക്യാമ്പ് ചെയ്യുന്നുണ്ട്. കഴിഞ്ഞ ദിവസം ഇതേ സ്ഥലത്തുള്ള സിപിഎം പ്രവര്‍ത്തകര്‍ക്കെതിരെ മറ്റൊരു സിപിഎം പ്രവര്‍ത്തകനെ വധിക്കാന് ശ്രമിച്ചതിന്റെ പേരില് പോലീസ് കേസെടുത്തിരുന്നു


rape before kambakakkanam murder– News18 Malayalam\nകമ്പകക്കാനം കൂട്ടക്കൊല: സുശീലയെയും ആർഷയെയും ബലാത്സംഗം ചെയ്തെന്ന് വെളിപ്പെടുത്തൽ\nUpdated: August 8, 2018, 10:19 AM IST\nതൊടുപുഴ: കമ്പകക്കാനത്ത് കൊല്ലപ്പെട്ട നാലംഗ കുടുംബത്തിലെ അമ്മയേയും മകളേയും പ്രതികൾ ബലാത്സംഗം ചെയ്തിരുന്നതായി വെളിപ്പെടുത്തൽ. പൊലീസിന്റെ ചോദ്യം ചെയ്യലിൽ രണ്ടാംപ്രതി ലിബീഷ് ആണ് ഇക്കാര്യം വെളിപ്പെടുത്തിയത്. മന്ത്രസിദ്ധി കൈക്കലാക്കാനാണ് കൊലപ്പെടുത്തിയശേഷം കൃഷ്ണന്റെ ഭാര്യ സുശീല, മകൾ ആർഷ എന്നിവരെ ക്രൂരമായി ബലാത്സംഗം ചെയ്തതെന്നാണ് ലിബീഷിന്റെ വെളിപ്പെടുത്തൽ. ഇരുവരുടേയും മൃതദേഹത്തോടും പ്രതികൾ അനാദരവ് കാണിച്ചു. കൊലയ്ക്ക് ശേഷം മൃതദേഹങ്ങൾ കുഴിച്ചുമൂടിയ ദിവസമായിരുന്നു ഇത്. ലിബീഷിന്റെ വെളിപ്പെടുത്തലിനെ തുടർന്ന് കൊലപാതകത്തിന് പുറമെ പ്രതികൾക്കെതിരെ മാനഭംഗത്തിന് കൂടി പൊലീസ് കേസെടുത്തു.\nഇന്നലെ അറസ്റ്റിലായ ഒന്നാംപ്രതി അനീഷിനെ ഇന്ന് കോടതിയിൽ ഹാജരാക്കും. ഇന്നലെ രാത്രിയാണ് കേസിലെ പ്രധാന പ്രതിയായ അനീഷിനെ പൊലീസ് അറസ്റ്റു ചെയ്തത്. നേര്യമംഗലത്ത് സുഹൃത്തിന്റെ വീട്ടിൽ ഒളിവിൽ കഴിയുകയായിരുന്നു ഇയാൾ. രാത്രിയോടെ ഇടുക്കി പൊലീസ് ആസ്ഥാനത്ത് എത്തിച്ച അനീഷിനെ അന്വേഷണ സംഘം ചോദ്യം ചെയ്തുവരികയാണ്. ലിബീഷിനെ കമ്പകക്കാനത്തെ വീട്ടിലെത്തിച്ച് തെളിവെടുപ്പ് നടത്തി. കഴിഞ്ഞമാസം 29-നാണ് കൃഷ്ണനേയും കുടുംബത്തേയും അനീഷും ലിബീഷുംചേർന്ന് കൊലപ്പെടുത്തിയത്.


ഒരു ജാതകത്തില്, ചന്ദ്രന്‍റെ മുന്നിലും പിന്നിലുമുള്ള ഭാവങ്ങളില് മറ്റ് ഗ്രഹങ്ങളൊന്നും ഇല്ലാത്ത അവസ്ഥ കേമദ്രുമ ദോഷത്തെ സൂചിപ്പിക്കുന്നു. ഏതൊരു ദോഷത്തേയും/യോഗത്തേയും കുറിച്ച് പഠിക്കുമ്പോള്, അതിന് കാരണമായ ഗ്രഹത്തിന്‍റെ/ഗ്രഹങ്ങളുടെ സവിശേഷതകളാണ് ആദ്യം മനസ്സിലാക്കേണ്ടത്. മനഃശാസ്ത്രപരമായ വീക്ഷണത്തിലൂടെ വേണം ഗ്രഹങ്ങളുടെ സ്വഭാവം/സവിശേഷത നാം മനസ്സിലാക്കേണ്ടത്. ആധുനിക മനഃശാസ്ത്രത്തിനെ സഹായിക്കുവാന് കഴിയുന്ന ഒരു വേദശാസ്ത്രമാണ് ജ്യോതിഷം. മനഃശാസ്ത്രപരമായ സമീപത്തിലൂടെ വേണം ആധുനിക ജ്യോതിഷികള് ഈ വേദശാസ്ത്രശാഖയെ അവലോകനം ചെയ്യാന്.


‘ജനുവരി മുതല് സ്‌കൂളുകള് തുറന്നേക്കും’; മാര്‍ഗനിര്‍ദേശങ്ങള് ഇങ്ങനെ – Chandrika Daily\nBy web desk3Monday December 14, 2020 08:03 am\n‘ജനുവരി മുതല് സ്‌കൂളുകള് തുറന്നേക്കും’; മാര്‍ഗനിര്‍ദേശങ്ങള് ഇങ്ങനെ\nപത്ത്, പന്ത്രണ്ട് ക്ലാസ്സുകളിലെ പരീക്ഷാ നടത്തിപ്പ് കേന്ദ്ര സര്‍ക്കാരുമായി ചര്‍ച്ച ചെയ്തതിന് ശേഷമായിരിക്കും തീരുമാനിക്കുക\nതിരുവനന്തപുരം; സംസ്ഥാനത്ത് അമ്പത് ശതമാനം വിദ്യാര്‍ത്ഥികളുമായി ജനുവരിയോടെ പത്ത്, പന്ത്രണ്ട് ക്ലാസുകള് തുടങ്ങാന് വിദ്യാഭ്യാസവകുപ്പ് ആലോചന. 17ന് മുഖ്യമന്ത്രി വിളിച്ച യോഗത്തില് ഇക്കാര്യത്തില് അന്തിമതീരുമാനമെടുക്കും.പത്ത്, പന്ത്രണ്ട് ക്ലാസ്സുകളിലെ പരീക്ഷാ നടത്തിപ്പ് കേന്ദ്ര സര്‍ക്കാരുമായി ചര്‍ച്ച ചെയ്തതിന് ശേഷമായിരിക്കും തീരുമാനിക്കുക.\nലോക്ക്ഡൗണ് പ്രഖ്യാപിച്ചതു മുതല് കേരളത്തിലെ സ്‌കൂളുകള് അടഞ്ഞു കിടക്കുകയാണ്. പൊതുപരീക്ഷയുള്ള പത്ത്, പന്ത്രണ്ട് ക്ലാസുകള് തുടങ്ങാനാണ് വിദ്യാഭ്യാസവകുപ്പിന്റെ ശ്രമം. അതിന് മുന്നോടിയായാണ് അമ്പത്് ശതമാനം അധ്യാപകര് വീതം ഒന്നിടവിട്ട ദിവസങ്ങളില് 17 മുതല് സ്‌കൂളിലെത്താനുള്ള നിര്‍േദശം. അധ്യാപകരെത്തും പോലെ അമ്പത് ശതമാനം വിദ്യാര്‍ത്ഥികളും വന്ന് ക്ലാസ് തുടങ്ങാമെന്ന നിര്‍േദശമാണ് സജീവമായി പരിഗണിക്കുന്നത്. ഓരോ ദിവസവും എത്തേണ്ട കുട്ടികളുടെ എണ്ണത്തിലെ തീരുമാനം അതാത് സ്‌കൂളുകളിലെ കുട്ടികളുടെ എണ്ണം കൂടി പരിഗണിച്ചാകും. തദ്ദേശ തെരഞ്ഞെടുപ്പിനു ശേഷമുള്ള കോവിഡ് സ്ഥിതിയും കണക്കിലെടുക്കും.\nപരീക്ഷാ നടത്തിപ്പില് ഇനിയും കൂടുതല് വ്യക്തത വരാനുണ്ട്. മാര്‍ച്ചില് പരീക്ഷ നടത്തണമെങ്കില് ജനുവരി, ഫെബ്രുവരി മാസങ്ങളില് ഇതുവരെ എടുത്ത ഓണ്‍ലൈന് ക്ലാസുകളുടെ റിവിഷന് തീര്‍ക്കണം. അതിന് ഇത്രയും കുറച്ച് സമയം മതിയോ എന്നത് പ്രശ്‌നമാണ്. സിലബസ്സ് കുറക്കണോ വേണ്ടയോ എന്നതിലും തീരുമാനമെടുക്കണം.